text:
খুঙ্গং চাউখৎ-থৌরাং মন্ত্রালয়
কেন্দ্রগী খুঙ্গং চাউখৎ থৌরাং অমসুং পঞ্চায়তি রাজকী মন্ত্রী শ্রী নরেন্দ্র সিংহ তোমারনা গরীব কল্যান রোজগার অভিয়ানগী ৱেব পোর্তেল হৌদোকখ্রে
তোঙান তোঙানবা দিস্ত্রিক্তশিংগী ওইবা অমসুং থবকশিংগী ওইবা অভিয়ান অসিগী শরুকশিংগী মতাংদা পোর্তেল অসিনা ই-পাউ পীরগনি; থবকশিংগী খোংজেল অমসুং লোইশিনখ্রবরা য়েংশিনবসু ঙমহল্লগনি
কোবিদ-১৯গী লোকদাউননা মরম ওইরগা মখোয়গী পোক্নফম লমদমশিংদা হল্লক্লবা স্কিল লৈরবা শিন্মী লাখ কয়াদা গরীব কল্যান রোজগার অভিয়ান অসিনা থা মরিগী কান্নরবা থবক পীরগনি হায়না শ্রী তোমারনা ফোঙদোকখি
Posted On:
26 JUN 2020 5:59PM by PIB Imphal
কেন্দ্রগী খুঙ্গং চাউখৎ থৌরাং, পঞ্চায়তি রাজ অসুং লৌউ-শিংউ অমসুং লৌমীগী য়াইফ থৌরাং মন্ত্রী শ্রী নরেন্দ্র সিংহ তোমারনা নই দিল্লীদগী ভিদিও কনফরেন্সকী খুত্থাংদা গরীব কল্যান রোজগার অভিয়ানগী ৱেব পোর্তেল ঙসি হৌদোকখ্রে। কোবিদ-১৯গী লায়চৎনা ওইহল্লক্লিবা ফীভম অসিনা মরম ওইরগা লাক্লিবা থা মরি অসিদা রিতর্নী মাইগ্রেন্ত শিন্মীশিং মখোয়গী খুঙ্গংশিংদা থবক পীনবগী পান্দমদা গরীব কল্যান রোজগার অভিয়ান কৌবা থবক পীবা-লোয়ননা-খুঙ্গংগী ইনফ্রাস্ত্রকচর শেম্নবা প্রোগ্রাম ওইবা অচৌবা কেম্পেন অমা জুন ২০, ২০২০দা ইকাইখুম্নরিবা প্রধান মন্ত্রী শ্রী নরেন্দ্র মোদীনা হৌদোকখি। খুঙ্গংগী চাউখৎ থৌরাংগী স্তেৎকী মন্ত্রী সাধভি নিরঞ্জন জোতি, খুঙ্গংগী চাউখৎ থৌরাংগী সেক্রেতরী শ্রী নাগেন্দ্রা নাথ সিনহা, খনগৎলবা দিস্ত্রিক্তশিংদা অভিয়ান অসি ইমপ্লিমেন্ত তৌবা য়েংশিন্নবা সরকারনা এপ্পোইন্ত তৌরবা সেন্ত্রেল নোদেল ওফিসর ১১৬, অমসুং অভিয়ান অসিগা মরী লৈনবা মন্ত্রালয়শিং অমসুং স্তেৎ সরকারগী মকোক থোংবা ওফিসরশিং ভিদিও কনফরেন্স অসিদা শরুক য়াখি।
তোঙান তোঙানবা দিস্ত্রিক্তশিংগী ওইবা অমসুং স্কিমশিংগী ওইবা অভিয়ান অসিগী শরুকশিংগী মতাংদা মীয়ামদা ই-পাউ পীবদা নত্তনা দিস্ত্রিক্ত অমদা রিতর্নী মাইগ্রেন্ত শিন্মী ২৫০০০ হেন্না লৈরিবা স্তেৎ ৬কী দিস্ত্রিক্ত ১১৬দা লুপা কোতি ৫০,০০০গী ফন্দ থাদদুনা পাইখৎলিবা থবকশিং অসিগী খোংজেল য়েংশিনবদসু মতেং ওইগদৌরিবা ৱেব পোর্তেল অসি হৌদোকপদা শ্রী নরেন্দ্র সিংহ তোমারনা হরাওবা ফোঙদোকখি। শ্রী তোমারনা হায়খি মদুদি স্তেৎ সরকারগা লোয়ননা পুন্না হোৎন্দুনা কেন্দ্র সরকারনা কোবিদ-১৯ লায়চৎনা ওইহল্লিবা অৱাবা ফীচম অসি মাই পাক্না মায়োক্নবা ঙম্লি। প্রধান মন্ত্রী শ্রী নরেন্দ্র মোদীগী অফবা লমজিং অসিনা মরম ওইরগা লোকদাউনগী মনুং ওইরবসু লাইরবা মীয়ামগী হিংনবগী হোৎনবদা থেংনরিবা খুদোংচাদবশিং অসি কোকহন্ননবা লৌউ-শিংউ, অপিকপা ইন্দস্ত্রীশিং অমসুং সরকারগী য়াইফ থৌরাং অমসুং চাউখৎ থৌরাংগা মরী লৈনবা থবক থৌরমশিং অসি লেপ্পা লৈতনা মথৌ তৌরি।
চৎলিবা শেনবা চহি অসিদা লুপা কোতি ১,০১,৫০০ কায়থখিবগা লোয়ননা এম.জি.এন.আর.জি.জি.এস. অসি স্কিল য়াওদবা মীওইশিংদা থবক পীবা খ্বাইদগী য়াম্বা ওইরি আয়না শ্রী তোমারনা ফোঙদোকখি। লোকদাউননা মরম ওইরগা মখোয়গী পোক্নফম খুঙ্গংদা হল্লক্লবা স্কিল লৈরবা শিন্মী লাখ কয়াদা থবক পীনবগী প্রধান মন্ত্রীগী অপাম্বগী মতুং ইন্না, গরীব কল্যান রোজগার অভিয়ান অসি শেন্থং লুপা কোতি ৫০,০০০গা লোয়ননা জুন ২০ ২০২০দা হৌদোকখি মসিগী নোদেল মন্ত্রালয় অসি খুঙ্গংগী চাউখৎ থৌরাং মন্ত্রালয়না ওইরি, লোয়ননা নুমিৎ ১২৫ অসিদা খনগৎলবা দিস্ত্রিক্তশিংদা থবক মখল ২৫ অসি লোইশিন্ননবা ভারত সরকারগী অতোপ্পা মন্ত্রালয় ১২গা পুন্না কুপনা য়েংশিন্দুনা হোৎনরি। শ্রী তোমারনা ফোঙদোকখি মদুদি হায়রিবা থবক থৌরমশিং অসি থাখিবা মতমগী মতুং ইন্না মহৌশাগুম্না থবক চৎথরম্বা অসি হৌজিক্তি লায়চৎ অসিনা থোকহল্লিবা খুদোংচাদবা অসি অতেনবা মতমগী মনুংদা খুঙ্গংগী মফমশিংগী ইনফ্রাস্ত্রকচর শেমগৎনবা খুদোংচাবা ওইনা ওন্থোক্তুনা খোংজেল য়াংনা থবক তৌখ্রে।
ৱেব পোর্তেল অসি হৌদোকখ্রবা মতুংদা খনগৎলবা দিস্ত্রিক্ত ১১৬কী সেন্ত্রেল নোদেল ওফিসরশিংগীদমক্তা ৱার্কশোপ অমা তৌখি মসিদা খুঙ্গংগী চাউখৎ থৌরাংগী সেক্রেতরী শ্রী নাগেন্দ্রা নাথ সিনহানা মসিদা য়াওরিবা তোঙান তোঙনবা মন্ত্রালয়শিং, মরী লৈনরিবা স্তেৎ সরকারশিং অমসুং দিস্ত্রিক্ত এদমিনিস্ত্রেসনশিংনা অভিয়ান অসিগী মখাদা চৎথরিবা থবকশিং অসি ইমপ্লিমেন্ত তৌনবা অমসুং মতম চানা লোইশিন্নবা লৌগদবা থৌদাংশিং অদুসু খঙহনখি। রেলৱেজ, রোদ ত্রান্সপোর্ত অমসুং হাইৱেজ, মাইনস, ন্যু অমসুং রিন্যুএবল ইনর্জি, থক্নবা ঈশিং অমসুং সেনিতেসন, ইনভাইরনমেন্ত অমসুং ফোরেস্ত, পেত্রোলিয়ম অমসুং নেচরেল গ্যাস, তেলিকোম, লৌউ-শিংউ, পঞ্চায়তী রাজ, বোর্দর রোদস ওর্গনাইজেসন অমসুং তোঙান তোঙানবা খুঙ্গং চাউখৎ থৌরাংগী বিভাগশিংগী মন্ত্রালয়শিং অসিগী মীহুৎশিংনা নোদেল ওফিসরশিংগী কান্ননবা অকুপ্পা ৱারোল য়াওবা প্রজেন্তেসনশিং উৎখি।
*****
(Release ID: 1634695)
Visitor Counter : 33


c: text/html

text:
ত্রাইবেল এফিয়র্স মন্ত্রালয়
ত্রাইবেল এফিয়র্সকী মিনিস্ত্রীগী মখাদা তি.আর.আই.এফ.ই.দি.না দি.ও.এন.ই.আর. অমসুং ইন্দিয়া পোস্তকা খুৎশম্নদুনা অৱাং-নোংপোক্কী পোত্থোকশিংবু পুক্নিং থৌগৎনবা মার্কেতিং অমসুং ইন্দস্ত্রীগী ওইবা পোৎ-চৈ য়াওশিন্নবা খোঙথাং লৌখৎলি
Posted On:
03 JAN 2021 12:32PM by PIB Imphal
ত্রাইবেল এফিয়র্স মিনিস্ত্রীগী মখাদা তি.আর.আই.এফ.ই.দি.না মখল কয়াগী মিনিস্ত্রিশিং অমসুং দিপার্তমেন্তশিংগা লোয়ননা ত্রাইবেলগী পুন্সি মহিংশিং অসি অহোংবা অমা পুরক্নবগী পান্দম ফংননবা হেন্না চাওবা থবক কয়া অমা পায়খৎনবা মখোয়গী মফমশিং খঙদোকপা অমসুং পুন্না স্কীমশিং অমসুং থৌরমশিং শেম্বা হৌখ্রে। মসিগী হিরম অসিদা, প্রোপোজেল অমা মিনিস্ত্রী ওফ দিবলপমেন্ত ওফ নোর্থ ইস্তর্ন রিজন (দি.ও.এন.ই.আর.) অমসুং ইন্দিয়া পোস্তকা খুৎশম্নদুনা মায় পাক্না মার্কেতিং অমসুং ইন্দস্ত্রীগী ওইবা পোৎ-চৈ য়াওশিন্নবা খোঙথাং লৌখৎতুনা অৱাং-নোংপোক্কী পোত্থোকশিংবু পুক্নিং থৌগৎনবা হৌখ্রে। অৱাং-নোংপোক্কী পোত্থোকশিংদা পুক্নিং চিংশিন্দুনা অমসুং ত্রাইবেল সপ্লাই অসি হেন্না কান্নবা ফংহল্লগনি।
থৌরম খায়দোকপা হায়বদি সপ্লাইয়র খন্দোকপা অমসুং ফিশাবী কাংবু; পোত্থোক লৌফম, ত্রেনিং অমসুং ত্রাইবেলগী ললশিং চাওখৎহৱবা, ত্রাইবেলগী পোত্থোকশিং লৈশিনবা অমসুং খোমজিনবা অমসুং খনগৎলবা পোত্থোকশিং অসি পুথোক পুশিন তৌবা অমসুং ত্রাইব ইন্দিয়াগী পোৎয়োৎফমদা য়ৌহন্দুনা কস্তম্মর ফাওবা য়ৌহনবা অসিনি। দি.ও.এন.ই.আর.না মসিগী থবকশিং অসি এজেন্সিগী খুত্থাংদা য়ৌহনগনি অমসুং তি.আর.আই.এফ.ই.দি.না হায়রিবা অসি পাক-শন্না পোৎ য়োনবগী নেতৱার্কতা শিজিন্নগনি অমসুং ই-কম্মর্সকী প্লেতফোর্মতা দোমেস্তিক অমসুং ইন্তর্নেস্নেলগী ওইবা মার্কেত্তা য়োনবগী থবক তৌগনি।
হায়রিবা অসিনা সরকারগী ‘এক্ত ইস্ত’ পোলিসিগা পুন্দুনা ইকোনোমিক, লাল্লোং অমসুং চৎনবিগী ওইবা মরীদা য়াম্না পাক চাওরবা এসিয়া-পেসিফিক মফমশিংগী থাক কয়াদা পুখৎনা হোৎনরি। পান্দম অসি অৱাং-নোংপোক্কী পোৎ য়োনবা অসি ৪ ফোল্দদা য়োনবা ঙম্নবনি। মসিনা ত্রাইবেল সপ্লাইয়রশিংগী ইনকম হেনগৎহনবা ঙমগনি অমসুং আত্মানির্ভর ভারত আভিয়ান অমসুং ভোকেল ফোর লোকেলদা ত্রাইবেদগী লৈবা অসিদা থৌদাং লৌরি।
পোত্থোকশিং অসি জি.আই. তেগীং তৌবা, পোৎশিং অসিগী হৌরকফম তাকপা অসিনা শোই তাক্লি। মসিনা অৱাং নোংপোংকী মরমদা হেন্না খঙলগনি মদুদি মসি মহৌশাগী চৎনবি ৱাংনা লৈবা অমসুং মগুন লৈবা অমনি।
মসিদা নত্তনা পোত্থোকশিং অসি জি.আই. তেগীং তৌবা অসিগী শরুক অমা ওইনা তি.আর.আই.এফ.ই.দি.না ইন্দিয়া পোস্তকা পুন্না থবক তৌমিন্নগনি। ২০২১গী জানুৱারীদা ফিলাতেলিক ওইবা একজিবিসন অমা পোস্ত দিপার্তমেন্তনা উৎকদৌরি হায়রিবা অসিদা জি.আই. ৬ পাকশন্না উৎকদৌরি। হায়রিবা অসিগা চপ মান্নবা জি.আই. আদি মাহোতসাব একজিবিসন অমা ২০২১ ফেব্রুৱারীদা উৎকনি। তি.আর.আই.এফ.ই.দি. নত্তবা অতোপ্পা অমসুং ইন্দিয়া পোস্তনা ত্রাইবেল একজিবিসন অসি গুজরাতকী অহমেদবাদকী জি.পি.ও.দা উৎনবা অতোপ্পা পুনগনি। অদুগা ভান ধন বিকাস কেন্দ্রনা ইন্দিয়ন পোস্ততা লাক অমসুং গম পীনবা থৌরাং তৌরি। ইন্দায়া পোস্তনা মতুং তাবা খুদোলপোৎ পীনবগী পোলম খুদিংমক ত্রাইবেলগী খুৎ-শা হৈরবা পোৎলমশিং লৈরগনি।
মসিগী পুন্না খুৎশম্নদুনা থবক তৌবা অসিদগী মায় পাকপা অমসুং অতোপ্পা অনৌবা কয়া অমা লাক্কদৌরিবা অসিদা তি.আর.আই.এফ.ই.দি.না ইনকম হেন্না পুথোক্লগনি হায়বগী আসা অমসুং মসিগী মীয়ামশিং অসিদা অঙকপা ফংনা পুন্সি মহিংদা মপুং ফানা অওনবা অমা পুরক্তুনা লৈবাক অসিগী ত্রাইবেল পুন্সিদা নুঙাইরবা পুন্সি মহিং অমা ওইরগনি।
*****
(Release ID: 1686076)
Visitor Counter : 33

robotstxt: allowed

filter: keep


text:
বরাক তম্পাক্কী
খোমজিনবা পাউ
১২-০৭-২০১৮
চীংননিঙাই ওইবা মওংদা নুপি
অমসু ট্রেইন টোইলেট মনুংদা শিরগা লৈরমলে।
⧭⧪➤ ঙরাংতা আসাম এগ্রিকালচার
ইউনিভার্সিতিগী মহৈরোই রাধাকুমারী ট্রেইনগী টোইলেত মনুংদা শিরগা লৈরম্বগী লংলা
লংজিন পুথোকপা লোইদ্রিঙৈদা অতোপ্পা নুপী অমসু চীংননিঙাই ওইবা মওংদা ট্রেইন টোইলেট
মনুংদা শিরবা লৈরমলে। জুলাই তাং ১১ য়ুমশাকৈশা নুমিৎতা চহী ৪৫রোম ওইগদবা নুপী অসি
অবদ আসাম এক্সপ্রেসকী পোৎচৈ হাপ্পা কোচ্ অমগী টোইলেট মনুংদা মঙক্তা খুদৈনা চেৎনা
লাকশিল্লগা শিরগা লৈরম্বা থেংনখ্রে। থোদোক অসি নুপী অসিবু ফম্লানবিরগা
হাৎতোক্লম্বা ওইগনি হায়না চীংনরি। হঞ্জিন হঞ্জিন থোকচিল্লক্লিবা থৌদোক অসিনা
মীয়ামদা থোইদোক্না মীপাইবা পোকহল্লে। পনবা য়াই, জুলাইগী তাং ১০ দা শিবসাগর
জিলাগী সিমুলগুরী রেলৱে স্টেসনদা থোকখিবা থৌদোক অদুসু নুপীমচা অদুবু ফম্লানবিরবা
মতুংদা হাত্তোক্লম্বা ওইরম্বা য়াই চীংনরি।(www.lakhipuronline.in)
আসামদগী বরাক
তোখাইখিবনা ৱারোইশিন পুরক্কনিঃ আকসা
⧭⧪➤ এনআরসি
অমসুং সিটিজেনসিপ বীলগী মতাংদা ব্রহ্মপুত্র তম্পাক্কগী মরক্তা ওইরকলিবা
থোং মান্নদবগী ফিভম অসিনা আসামদগী বরাক তম্পাক তোখাইখিবনা অমত্তা ঙাইরবা ৱারোইশিন
ওইগনি হায়না অল কাছার করিমগঞ্জ হাইলাকান্দি স্টুদেন্টস্ এসোসিয়েসন (আকসা)গী
ফাউন্দর প্রেসিদেন্ট প্রদীপ দত্ত রায়না ফোঙদোকখ্রে। সিটিজেনসিপ (এমেন্দমেন্ট) বীল
২০১৬গী মতাংদদি ঐখোয়না শৌগৎলি অদুবু ব্রহ্মপুত্র তম্পাক্কী মীওই কাংবু খরনদি
তোঙানবা খোঙথাং অমদা চৎলি হায়না মহাক্না হায়খি। কাছার, করিমগঞ্জ অমসুং হাইলাকান্দি
জিলা অহুম অসিনা পুল্লগা ওইরিবা বরাক তম্পাক অসিগা ব্রহ্মপুত্র তম্পাক্কা অসুম
অসুম লাপথোক্নবগী মওং অমা লাক্লিবা অসিনা আকসানা দাবী অসি তৌবগী মতাং চারে হায়না শিলচরদা
পাঙথোকখিবা পাউগী মীফম অমদা ফোঙদোকখি।(www.lakhipuronline.in)
বোম্বুলা থাবা
থিংলুবা নুপা অমা মীয়াম চঙদুনা ফুবদা শিরে।
⧭⧪➤ লুহোংবগা
মরী লৈননা বোম্বুলা থারিঙৈদা অথিংবা পীরুবা নুপা অমা ময়াম চংদুনা ফুবদগী শিরে।
থৌদোক অদু হৌখিবা লৈবাকপোকপা নুমিৎকী নুমিদাংদা নলবাড়ীগী গুলারথোলদা থোকখিবনি।
পাউগী মতুং ইন্না জতিন দাস (চহী ৩৫) কৌবা মীওই অমনা মহাক্কী য়ুমগী হেক মমাংদা
থোকপা লুহোংবা অমগা মরী লৈননা অঙাং অমনা বোম্বুলা থারিঙৈদা শ্রীদাসনা বোম থাদনবা
হায়খি। অদুবু লুহোংবা য়াওবা লাকপা ময়ায় কাবা নিশা থকচিন-চাশিল্লবা মীওই খরনা ফুবদা
শ্রী জতীন দাস শিখিবনি হায়রি। থৌদোক অসিগা মরী লৈননা মুকলমুৱা পুলিস স্টেসনগী মনুং
চনবদগী মীওই তরুক পুলিসনা ফাজিনখ্রে।(www.lakhipuronline.in)
ওজা লাইশ্রম দিলিপ
লৈখিদ্রে।
⧭⧪➤ চান্দপুর কমলেশ্বরী
হাইস্কুলগী থবক্তগী পোত্থারবা ওজা লাইশ্রম দিলিপ সিংহ হৌখিবা জুলাইগী তাং ৫
নুমিদাং পুং ১০ মখায়দা লৈখিদ্রে। মহাক মশাগী অনাবা অমনা মরম ওইরদুনা শিলচর ভেলি হোসপিতালদা
লাইকন্নদুনা লৈরকখিবনি। লৈখিদবা মতমদা মশাগী চহী ৬২ শুখি। মহাক মতম খরা ওল ইন্দিয়া
রেডিও, শিলচরগী মনিপুরী সেক্সনদা কেজুয়েল এনান্সার ওইনা মীয়ামগী সেবা তৌরম্মী।
মহাক্না লৈখিদবদা ইমুং মনুং, নক্নবা মরী মতা, মরূপ মপাঙশিংনা অৱাবা ফোঙদোকলি।।(www.lakhipuronline.in)
Pao sing asi ga loinana atei e-pao gi damak


text:
প্রধান মন্ত্রী, শ্রী নরেন্দ্র মোদীনা ঙসি নুপীদা শক্তি পীনবগীদমক সরকারনা লৌখৎলিবা খুমাং চাউশিনবা থবকশিংগী মরমদা হায়খ্রে। মহাক্না হায় তঙাই ফদনা চংদবা য়াদ্রবা য়ুম, মৈ, ঈশিং, অমাংশঙ, গ্যাস, লম্বী-থোং, অনা লায়েংশঙ অমসুং মহৈ তম্ফমশঙশিং অসি লৈতবা মরম্না মরুওইনা লায়রবা নুপীশিংদা য়াম্না শাথিনা চৈথেং পীরি। ঙসিদি ঐখোয়না নিং-খা তম্বগী চহি ৭৫শুবা চংলকপা অসিদা অমসুং দিকেৎ তরেৎ অসিদা ঐখোয়না চাউখৎপা উবা ফংলি, হায়রিবা থেংনরিবা অৱাবশিং অসি দিকেৎ কয়াগী মমাংদা কোকহল্লম্বা য়াবনি, হায়না প্রধান মন্ত্রীনা হায়খি। ঙসি উত্তর প্রদেশকী মহোবাদগী উজ্জ্বলা ২.০ হৌদোকখ্রবা মতুংদা মহাক্না ভিদিও কনফরেন্সকী খুত্থাংদা হায়খি।
প্রধান মন্ত্রীনা হায় মদুদি নোং য়ুবা য়ুম, মৈ ফংদবা, ইমুংদা অনা-অয়েক য়াওরকপা, তোইলেৎকীদমক মম্বা ঙাইবা, স্কুলশিংদা তোইলেৎ লৈতবা অসিনা ঐখোয়গী ইমা ওইবীশিং অমসুং নুপীমচাশিংদা হকথেংননা চৈথেং ফংলি। প্রধান মন্ত্রীনা হায় মদুদি ঐখোয়গী মীরোল অসিনা ঐখোয়গী ইমা ওইবীশিংনা মৈখু অমসুং মৈশা মরক্তা ৱানা হৌরকপা থেংনরক্লি।
প্রধান মন্ত্রীনা ৱাহং অমা ওইনা হংখি মদুদি করিগুম্বা ঐখোয়গী ইনর্জী অসিনা হায়রিবা তঙাইফদবশিং অসিদা শিজিন্নরম্লবা, ঐখোয়গী নিং খা তম্বগী চহি ১০০ অসি কয়াদা মাংজিল থারমগদবনো। তঙাইফদবশিং অসিগী অৱাবা থেংনরিবা মখোয়না মতৌ করম্না মংলান চাউনা শাগৎতুনা মংফাওনবা ঙমগদৌরিবনো। মংলান অমা মংফাওনবা অসি সমাজ অমগী চংদবা য়াদবা অমনি হায়না লৌই। “আত্মাবিস্বাস (ইশানা ইশাবু থাজবা) লৈতনা মতৌ করম্না লৈবাক অমনা আত্মানির্ভর (মরোমদোম লেপচবা) ঙমগদৌরিবনো, হায়না প্রধান মন্ত্রীনা হংখি।
শ্রী মোদীনা হায় মদুদি ২০১৪দা হায়রিবা ৱাহংশিং অসি ঐখোয় ইথন্তা হংজখি। হায়রিবা অসি ময়েক শেংনা খঙলে মদুদি থেংনরিবা অৱাবা অসি অকক্নবা মতমদা লোইশিনবা মথৌ তাই। মহাক্না হায় মদুদি ঐখোয়গী নুপীমচাশিংনা ইমুং অমসুং চাকখুমদগী থোলক্তুনা লৈবাক অসিবু শেমগৎপদা থৌদাং লৌবা অসি মখোয়না নুপীমচাশিংনা ইমুং অমসুং চাকখুমগা মরী লৈনবা থবকশিং হান্না লৈহনদ্রবা মতমদা ঙমগনি। মরম অদুনা, হৌখিবা চহি ৬-৭ অসিদা, সরকার অসিনা মিসন মোদ অমদা নুপীদা শক্তি পীনবা হোৎনবদা থেংনরিবা হিরমশিং কোক্নবা থবকশিং তৌরকখি। মহাক্না ইন্তর্বেন্সনশিং কয়া অমা পীরি মদুদি
- স্বচ্ছ ভারত মিসনগী মখাদা লৈবাক শিনবা থুংনা তোইলেৎ কোতি অমা শাখ্রে
- লায়রবা ইমুংশিংগী মরু ওইনা নুপীগী মিংদা য়ুম কোতি ২ হেন্না শাখ্রে
- খুঙ্গংগী লম্বীশিং
- সৌভাগ্যা য়োজনাগী মখাদা ইমুং কোতি ৩ ইলেক্ত্রিসিতী পীখ্রে
- আয়ুশমান ভারতনা মীওই কোতি ৫০দা লুপা লাখ ৫ ফাওবা লেম্না লায়েং পীখ্রে
- মাত্রু বন্দনা য়োজনাগী মখাদা মীরোনবী নুপীশিংদা ভেক্সিনেসন অমসুং চান-থক্নবগীদমক হকথেংননা শেল ত্রান্সফর তৌখি
- কোরোনা মনুংদা সরকারনা জন ধন একাউন্তদা লুপা কোতি লিশিং ৩০ হাপখি
- জল জীবন মিসনগী মখাদা ঐখোয়গী ইচা-ইচলশিংদা পাইপকী ঈশিং ফংহনখি
মহাক্না হায় মদুদি হায়রিবা স্কীমশিং অসিনা নুপীগী পুন্সি মহিংদা য়াম্না চাউবা অহোংবা পুরকখি।
উজ্জ্বলা য়োজনাদগী ইচে-ইচলশিংগী হকশেল, খুদোংচাবা অমসুং শক্তি পীবদা চাউনা ইনোৎ হাপখি হায়না প্রধান মন্ত্রীনা হায়খি। স্কীম অসিগী অহানবা ফেজদা, লায়ররবা, দলিত, শোৎথরবা, বেকৱার্দ অমসুং ত্রাইবেল ইমুংশিংগী নুপী কোতি ৮দা লেম্না গ্যাস কন্নেক্সন পীখি। মহাক্না হায় মদুদি হায়রিবা গ্যাস কন্নেক্সন অসি কোরোনাগী লায়চৎ মনুংদা কান্নবা পীরি। লায়রবা ইমুং কোতি অমনা করবার লেপতুনা লৈরিঙৈ অমসুং চৎথোক-চৎশিন য়াদ্রবা মতমদা থা কয়া অমা লেম্না গ্যাস সিলিন্দর ফংখি। “খন্দুনা য়েংবিয়ু, উজ্জ্বলা অসি লৈরমদ্রবা, লায়ররবা ইচা-ইচলশিংগী ফীভম করি ওইরমগনি,” হায়না প্রধান মন্ত্রীনা হংখি।


text:
Category: বাংলাদেশ
সোস্যাল এক্টিভিস্ট মাইবম রাসেলগি অপোকপি ইমা ইমাতন দেবীনা লৈখিদবদা অৱাবা ফোঙদোকখ্রে
সিলেট, ২৭ অক্টোবর : মাঙাল'গি ভাইস প্রেসিডেন্ট, সোস্যাল এক্টিভিস্ট মাইবম রাসেল সিংহগি অপোকপি ইমা মাইবম ইমাতন দেবী (৭০) ঙরাং অক্টোবরগি ত [...]
বাংলাদেশকী মিং চৎলবা লাইয়েকপা সাইরেম সুদর্শন সিংহনা লৈখিদবদা মায়কৈ কয়াদগী অৱাবা ফোঙদোক্নরকখি
সিলেট, ২৩ অক্টোবর : লাইয়েকপা ওজা সাইরেম সুদর্শন সিংহ(৫৯) ঙসি পুং ১২.০০ তাবা মতমদা সিলেট শিবগঞ্জ লৈকাইগী মশাগী য়ুমদা ইখঙ খঙহৌদনা হার্ট অ্যাটেকনা লৈখিদ্ [...]
হিন্দুশিংদা টার্গেট তৌরগা চত্থখিবা এটেক্কী মতাংদা এক্সন লৌখৎনবা খঙহনখ্রে
ঢাকা, অক্টোবর ১৯: বাংলাদেশতা লৈরিবা মাইনোরিটি হিন্দুশিংদা অতম্ননা টার্গেট তৌদুনা এটেক চত্থখিবগী থৌওং অদুবু লৈবাক অদুগী প্রাইম মিনিষ্টার শেখ হাসিনানা [...]
হিন্দু লাইশঙদা এটেক চত্থখিবগী থৌওং য়ানিংদবা ফোঙদোরক্লি
ওয়াশিংটন, অক্টোবর ১৯ : বাংলাদেশতা মাইনোরিটি কমিউনিটি ওইনা লৈরিবা হিন্দুশিংদা টার্গেট তৌরগা হন্দক পাঙথোকখিবা হিন্দুগী অচৌবা কুহ্মৈশিংগী মনুংদা অমা ওইরি [...]
বামছাস’না মহৈরোয়শিংদা স্কলারশীপ (বৃত্তি) পিবগী থৌরম পাংথোকখ্রে
সিলেট, ৯ অক্টোবর : বাংলাদেশতা মহৈরোয় শিংগী খ্বাইদগী অরিবা লুপ ‘বাংলাদেশ মণিপুর ছাত্র সমিতি’- বা ম ছা স’না শিল্লাংদুনা চহীগী ওইনা প্রাইমারী অমসুং জুনিয় [...]
অহানবা বিপুল সিংহ নিংশিং ফুটবল টূর্ণামেন্ট ২০২১ পাংথোকখ্রে, লামাবাজার সেভেননা চেম্পিয়ন ওইখ্রে
সিলেট, ৮ অক্টোবর : লামাবাজার (লৈচোম্বম ) লৈকাইগী এল. ব্রজেন সিংহ অমসুং শেফালী দেবী গী মচানুপা অহল বিপুল সিংহ শান্নবদা মথৱায় য়াওরম্বা নহা অমনি। মহাক ক্ [...]
বাংলাদেশ মণিপুরী সাহিত্য সংসদকী ৪৬ শুবা মপোক কুমওন পাঙথোকখ্রে; লোয়ননা ওজারেন ইকাইখুম্নখি
সিলেট, ২৪ সেপ্টেম্বর: ঙশি ইরাই নুমিৎ সিলেটকী মহারাজ গাম্ভীর সিংহগী খুভম লৈরবা কোনুং লৈকাইগী মন্ডপতা বাংলাদেশ মণিপুরী সাহিত্য সংসদ (বামসাস) কী ৪৬ শুবা [...]
বাংলাদেশতা থা মরি মখাদা খ্বাইদগী চাং লিক্না লৈখিদবা ২৬, পোজিটিব ওইবগী চাং চাদা ৪.৬৮
সিলেট, আগস্ট ২১: বাংলাদেশতা কোরোনা লায়না তপ্না তপ্না হন্থরক্লে, ঙরাং থা মরি মখাদা লৈবাক অসিদা কোভিদ-১৯ লাইচৎনা মরম ওইদুনা পুং ২৪ দা খ্বাইদগী চাং নেম্ন [...]
বাংলাদেশ মণিপুরী সাহিত্য সংসদ (বামসাস)না অৱাবা ফোঙদোকরক্লি
ইম্ফাল, সেপ্টেম্বর ১৪ : মণিপুরী সাহিত্যগী অতিয়াদা মতিক মঙাল চাওরবা থৱানমিচাক্কুম ঙান্থোইরম্বা শক্নাইরবা অইবা রঘু লৈশাংথেম থা অসিগী ১১ দা ইখঙ খঙহৌদনা ল [...]
বাংলাদেশতা ` মণিপুরী লোনগী নুমিৎ ২০২১’ ভার্চুয়ালদা ওইনা পাংথোকখ্রে
সিলেট, আগষ্ট ২১ : ঙরাং ২০ আগস্ট, মণিপুরী লোনগী নুমিৎকা মরী লৈননা বাংলাদেশকী মণিপুরী ভাষা গবেষণা ও উন্নয়ন সংস্থা-না শীন্দুনা ভার্চুয়াল নৈন-মীফম অমসুং শ [...]


text:
থৌবাল ডিষ্ট্রিক্ট অসি 23° 45′ এন অমসুং 24°45′ এন লাটিটুড অমসুং 93°45′ ঈ অমসুং 94°15′ ঈ লঙ্গিচুড অমসুং সমুদ্রা ইমাইদগী ৭৯০মিটর ৱাংনা লৈ।
সরকঃ-
নেসননেল হায়ৱে ১০২ অসি থৌবাল ফাওরগা মণিপুর অমসুং ইন্দিয়াগা শম্নৈ। অশিগীসু মথকতা ইম্ফাল -মোরেহ লম্বী অসি থৌবাল ফাওরগা নেসননেল হায়ৱে ৩৯ অমসুং নেসননেল হায়ৱে ৫৩ গা শম্নহলী। লম কোইবা লাকপা মীশিংগী চৎথোক-চৎশিনগীদমকতা বস, ভেন, টাটা সোমো অসিনচিংবা ফংঙী।
রেল লম্বীঃ-
মণিপুরদা রেল লম্বী লৈতে। থৌবালগা খ্বাইদগী নকনবা রেল লম্বীদি ডিমপুরনী মসি কিঃমিঃ ২৩০ লাপ্না লৈ।
এয়ারপোৎঃ-
খ্বাইদগী নকপা এয়ারপোৎতি তুলিহল এয়ারপোৎ নত্রাগা ইম্ফাল এয়ারপোৎনী। মাসিবু বীর-তিকেন্দ্রাজিৎ ইন্টরলেসননেল হাইনসু কৌই। লম কোইবা লাকপা শিংনা গুৱহতি, কোলকতা, মুমবাই,দেলহী নত্রগা বেংগ্লোর দগী ইম্ফালদা থুংঙকপা য়াই। ইম্ফাল এয়ারপোৎ অসি থৌবালদগী কিঃমিঃ৩০ লাপ্না লৈ।
বীর-তিকেন্দ্রাজিৎ ইন্টরলেসননেলগী মফম
ইম্ফাল ইন্টরলেসননেল এয়ারপোৎ
নেসননেল হায়ৱে ১৫০
ইম্ফাল, মণিপুর ৭৯৫১৪০ ইনক্ৱারী নংঃ ৯১ ৩৮৫২৪৫৫০৬৯


text:
রেলৱে মন্ত্রালয়
রেলৱেজনা রেভেন্যু হেনগৎনবা, চাদিং হন্থহন্নবা, অশোই-অঙাম থোক্তবা হেনগৎহন্নবা অমসুং হৌজিক লৈরিবা এমপ্লোয়িশিংগী য়াইফ-থৌরাংগীদমক মিৎয়েং চঙবা দরকার ওইরে – রেলৱেজ অমসুং কমর্স মিনিস্তর পিয়ুস গোয়ল
রেলৱেজ ৱার্কস য়ুনিয়নগী মীহুৎশিংগী অহানবা ওনলাইন কনফরেন্সতা মহাক্না ৱা ঙাংখি
শেন্দোং হেনগৎহন্নবা অমসুং অহোংবশিং পুরক্নবা চুংশিন্নদুনা অনৌবা ৱাখল্লোনশিং পুথোক্নবা এমপ্লোয়িশিংদা রেজৱেজ মিনিস্তরনা খঙহনখি। মখোয়দা তকশিন্নবা জেনরেল মেনেজরশিং অমসুং দিবিজনেল রেলৱেজ মেনেজরশিংদা খঙহনখি
কোবিদ মতমদা ভারত রেলৱেজগী এমপ্লোয়িশিংনা চোকথবা লৈতনা পায়খৎলিবা থবকশিং মিনিস্তরনা থাগৎখি
Posted On:
16 JUL 2020 5:27PM by PIB Imphal
লৈবাক্কী মফম কয়াগী লাকপা রেলৱেজ ৱার্কস য়ুনিয়নগী মীহুৎশিংনা শরুক য়াবা অহানবা ওনলাইন ৱার্কমেন সঙ্গোসতি রেলৱেজ মিনিস্ত্রিনা পাংথোকখ্রে। ৱার্কমেন সঙ্গোসতি অদুদা রেলৱেজ মিনিস্তর পিয়ুস গোয়াল, রেলৱেজগী রাজ্য মন্ত্রী সুরেস সি অঙ্গাদি, রেলৱেজ বোর্দকী চেয়রমেন ভি.কে য়াদব অমসুং রেলৱেজ বোর্দকী সেনিয়র ওফিসারশিং শরুক য়াখি।
মীফম অদুদা, এ.আই.আর.এফ অমসুং এন.এফ.আই.আরগী রাখল দাস গুপ্তা, সুম্মান সিংহ, সিব গোপাল মিশ্রা অমসুং দোক্তর এম রগাভাইয়া অমসুং ফেদেরেসনগী অতৈ থৌমীশিংনা মখোয়গী ওইবা ৱাফমশিং ফোংদোকখি।
য়ুনিয়ন মিনিস্তরনা হায়খি লোকদাউন মনুংদা খ্বাইদগী চাউবা থাক্তগী হৌরগা খ্বাইদগী নেম্বা ওফিসারশিং অমসুং স্তাফশিংনা থম্মোয় শেংনা মথৌ পাংথোকখি। লাইচৎ অসিনা মরম ওইদুনা হৌজিক ভারত রেলৱেজ অরুবা ফিবম অমা মায়োক্নরি। মসিগী অৱাবা অসি রেলৱেজনা কমদৌনা লাকশিনগনি হায়বগী ৱাখল্লোনশিং পুথোক্নবা ফেদেরেসনশিংগী লুচিংবশিংদা মিনিস্তরনা খঙহনখি। মহাক্না হায়খি রেলৱেজগী ফিবম ফগৎহন্নবা অমসুং চাউখৎহন্নবা ফেদেরেসনশিংনা অনৌবা ৱাখল্লোনশিং পুথোরক্কদবনি। হৌজিক লৈরিবা স্তাফশিং অশোই-অঙাম থোকহন্দনা হোৎনবা দরকার ওই।
অখন্নবা খোঙথাং অমা ওইনা, রেলৱেজনা রেভেন্যু হেনগৎনবা, খরচ হন্থহন্নবা, অশোই-অঙাম থোক্তবা হেনগৎহন্নবা চুংশিন্নদুনা ৱাখল্লোনশিং পুথোক্নবা মিনিস্তরনা খঙহনখি। জেনেরেল মেনেজরশিং অমসুং দিবিজনেল রেলৱেজ মেনেজরশিংনা এমপ্লোয়িশিংদগী অনৌবা ৱাখল্লোনশিং লৌশিল্লবা মতুংদা মদু মিনিস্ত্রিদা পীখৎলক্কদবনি হায়না রেলৱেজ মিনিস্তরনা খঙহনখি।
মীফম অদুদা রেলৱেজগী রাজ্য মন্ত্রী সুরেসনা হায়খি হৌখিবা চহি ১৬৭ অমুক্তা লেপখিবদ্রিবা ভারত রেলৱেজ মসিগী লাইচৎ অসিনা মরম ওইদুনা লেপখ্রে। লাইচৎ মনুংদা রেলৱেজ এমপ্লোয়িশিংনা চোকথবা নাইদনা থবক তৌখি। লান্মী অমা ওইনা থবক তৌবগীদমক রেলৱেজগী স্তাফ খুদিংমক থাগৎ।ই। মতুংদসু রেলৱেজ স্তাফশিংনা থবক কন্না শুগনি অমসুং ভারত রেলৱেজ অসি মালেমদা খ্বাইদগী ফবা রেলৱেজ অমা ওইহনগনি হায়বগী থাজবা থম্লি।
রেলৱেজ বোর্দকী দি.জি দোক্তর অনন্দ এস খাতিনা হায়খি ভারত রেলৱেজগী এমপ্লোয়ি লাখ ১২.১৮ হেন্না লৈরি। হন্দক মীওই লাখ ১.২১ থবক হাপখ্রে। অহাংবা ফম লাখ ১.৪০গী থবক হাপ্নবা থবক পায়খৎপা হৌরে।
মীফম মনুংদা ফেদেরেসনশিংগী থৌমীশিংনা কোবিদ শিংনদুনা রেলৱেজগী এমপ্লোয়িশিংনা পায়খৎখিবা থবকশিং পাউদমখি অমসুং রেলৱেজদা অহোংবা পুরক্নবা থবক ফজনা পায়খৎকনি হায়না ফোংদোকখি।
রেলৱেজ য়ুনিয়নশিংগী থৌমীশিংনা হায়খি মিনিস্ত্রিনা রেলৱেজ চাউখৎহন্নবা পায়খৎলিবা থবকশিংদা রেলৱেজগী এমপ্লোয়িশিংনা লেপ্লি। শেন-থুমগী ফিবম ফগৎহনবা অমসুং থবক ফজনা পাংথোকপা হেনগৎহনবা অসি এমপ্লোয়িশিংগী য়াইফনবা খক নত্তনা লৈবাক ওইনসু অফবনি।
*****
(Release ID: 1639130)
Visitor Counter : 26


text:
য়ু.এস.কী ক্লাইমেৎকী স্পেসিএল প্রসিদেন্সিএল এনভোই ঐচ.ই. মিস্তর জোন কেরীনা ঙসি প্রধান মন্ত্রী শ্রী নরেন্দ্র মোদীগা উনখ্রে।
মিস্তর কেরীনা রাস্ত্রপতি বাইদেনগী য়াইফ-পাউজেল প্রধান মন্ত্রীদা পাউদমখি। প্রধান মন্ত্রীনা ক্বাদ লীদর্স সম্মিৎ য়াওনা হন্দক্তা রাস্ত্রপতি বাইদেনগা লোইননা ৱারী শাখিবশিং অদু নীংশিংখি অমসুং মহাক্না মিস্তর কেরীদা মহাক্কী য়াইফ-পাউজেল রাস্ত্রপতি বাইদেন অমসুং উপ-রাস্ত্রপতি কমালা হেরিসতা পীবীনবা হায়খি।
মিস্তর কেরীনা প্রধান মন্ত্রীদা ভারত্তা হৌখিবা নুমিৎ নিনি অসিদা পাঙথোকপা কান্নরবা খন্ন-নৈনবশিং অদুগী মতাংদা খঙহনখি। মহাক্না অচৌবা রিন্যুএবল ইনর্জী প্লানশিং য়াওনা ভারতকী ক্লাইমেৎ এক্সনশিংসু শীংথাখি। মহাক্না প্রধান মন্ত্রীদা এপ্রিল ২২-২৩, ২০২১দা পাঙথোক্নবা মতম লেপ্লবা লীদর্স সম্মিৎ ওন ক্লাইমেৎকী মতাংদা খঙহনখি।
প্রধান মন্ত্রীনা ভারতনা পেরিস এগ্রীমেন্তগী মখাদা লৈবাক অসিগী শরুক তমফম থোকপা অদু তম্বা ঙম্নবা হৌৎনরি অমসুং মসি পাঙথোক্নবা ঙম্নবা হোৎনরিবা লৈবাক খরগী মনুংদা ভারতসু চল্লি হায়না ফোঙদোকখি। মিস্তর কেরীনা য়ুনাইতেদ স্তেৎনা গ্রীন তেক্নোলোজীশিং অমসুং মথৌ তাবা শেনথুম অরাইবা মওংদা ফংহন্দুনা ভারতকী ক্লাইমেৎ প্লানশিংদা মতেং পাংগনি হায়না ফোঙদোকখি। প্রধান মন্ত্রীনা মরু ওইনা ইন্নোবেসন্দা শেল থাদবা অমসুং গ্রীন তেক্নোলোজীশিং খোঙজেল য়াংনা শিজিনহন্নবা ভারত অমসুং য়ুনাইতেদ স্তেৎকী মরক্তা পীনরিবা কোওপরেসন অসিনা অতোপ্পা লৈবাকশিংদা অফবা খুদম অমা ওইরগনি হায়না ফোঙদোকখি।


text:
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সিংগী খুৎথাংদা ‘অত্মনির্ভর নারিশক্তি সে সমভদ’তা শরুক য়াখি অমসুং নুপী সেল্ফ হেল্ফ গ্রুপশিংগী মেম্বরশিং/দীনদয়াল অনত্যোদয়া য়োজনা-নেস্নেল রুরেল লিবলিলিহুদস মিসন(দি.এ.ৱাই.-এন.আর.এল.এম.)গী মখাদা প্রমোত তৌখ্রবা কম্ম্যুনিতী রিসোর্স পর্সনশিংগা ৱারি-ৱতায় শানখি৷ থৌরম অদুদা, প্রধান মন্ত্রীনা লৈবাক অসিদা লৈরিবা নুপী এস.ঐচ.জি. মেম্বরশিংগী মাই-পাকপা ৱারিশিংগী কমপেন্দিয়ম অমগা লোইননা ফার্ম লিবলিহুদশিং য়ুনিভর্সেলাইজেসন তৌবগী মতাংদা হেন্দবূক অমা রিলিস তৌখি৷
এস.ঐচ.জি. লাখ ৪ হেনবদা লুপা কোতি ১৬২৫গী কেপিতেলাইজেসন সপোর্ত ফন্দশিংসু প্রধান মন্ত্রীনা রিলিস তৌখি৷ অসিগীসু মথক্তা, এস.ঐচ.জি. মেম্বর ৭৫০০গীদমক সীদ মনী ওইনা লুপা কোতি ২৫ ফুদ অমসুং প্রোসেসিং ইন্দস্ত্রীস মন্ত্রালয়গী পি.এম.এফ.এম.ই.(পি.এম. ফোর্মেলাইজেসন ওফ মাইক্রো ফুদ প্রোসেসিং এন্তরপ্রাইজেস) স্কিমগী মখাদা মহাক্না রিলিস তৌখি অমসুং মীসন অসিগী মখাদা এফ.পি.ও. ৭৫দা(ফার্মর প্রদ্যুসর ওর্গনাইজেসনশিং) লুপা কোতি ৪.১৩গী শেনফম থাদদুনা য়ৌকখৎলি৷
রুরেল দিবলপমেন্ত অমসুং পঞ্চয়তি রাজকী কেন্দ্রগী মন্ত্রী, শ্রী গিরিরাজ সিংহ; ফুদ প্রোসেসিং ইন্দস্ত্রীসকী কেন্দ্রগী মন্ত্রী শ্রী পশুপতি কুমার পারস; স্তেত-রুরেল দিবলপমেন্তকী মন্ত্রীশিং, সাধভি নিরঞ্জন জ্যোতি অমসুং শ্রী ফগ্গন সিংহ কুলাস্তে; এম.ও.এস. – পঞ্চয়তি রাজ, শ্রী কাপিল মোরেশ্বর পতিল অমসুং ফুদ প্রেসেসিং ইন্দস্ত্রী মন্ত্রালয়গী-এম.ও.এস. শ্রী প্রহলাদ সিংহ পতেলসু থৌরম অদুদা শরুক য়াখি৷
থৌরম অদুদা ৱা ঙাংলদুনা, প্রধান মন্ত্রীনা কোরোনাগী মতমদা নুপী সেল্ফ-হেল্ফ গ্রুপশিংনা মমাংগী মতমদা লৌখিদ্রিবা থৌদাংশিং লৌখিবা অদুগীদমক মখোয়শিংবু থাগৎখি৷ নুপীশিংনা মাস্কশিং অমসুং সেনিতাইজরশিং শাবদা লৌখিবা মমল য়াম্লবা থৌদাংশিং অমসুং মতেং দরকার ওইরিবা মীওইশিংদা চিঞ্জাকশিং ফংহনখিবা অমসুং এৱার্নেসশিং শন্দোকখিবা অদু প্রধান মন্ত্রীনা মশক খঙখি৷.
নুপীশিংগী মরক্তা এন্তরপ্রিনরশিপকী স্কোপ হেনগৎহন্নবা অমসুং অত্মনির্ভর ভারত্তা নুপীশিং হেন্না-হেন্না শরুক য়াহন্নবগীদমক ঙসি রক্সা বনধনগী হেক মমাংমক্তদা এস.ঐচ.জি. লাখ ৪ হেনবদা অচৌবা ফাইনান্সিয়েল সপোর্ত অমা পীখ্রে হায়না প্রধান মন্ত্রীনা ফোংদোকখি৷ সেল্ফ হেল্ফ গ্রুপ অমসুং দীন দয়াল অনত্যোদয়া য়োজনানা ভারতকী খুঙ্গংশিংদা অনৌবা অওনবা অমা পুরকখ্রে হায়না মহাক্না ফোংদোকখি৷ মসিগী নুপীশিংগী সেল্ফ-হেল্ফ গ্রুপশিংগী ইহৌ অসি হৌখিবা চহি ৬-৭ অসিদা ইন্তেন্সিফাই তৌখি হায়না মহাক্না ফোংদোকখি৷ ঙসি লৈবাক অসিদা সেল্ফ হেল্ফ গ্রুপ ৭০ লৈদুনা হৌখিবা চহি ৬-৭কী মতমদা লৈরম্বা অদুদগী শরুক অহুম হেন্না লৈরে হায়না মহাক্না ফোংদোকখি৷
হৌজিক পাইরিবা সরকার অসিনা লাক্ত্রিঙৈ মতমদা লৈবাক অসিদা লৈরিবা নুপীশিংনা মশা-মশাগী বেঙ্ক একাউন্তশিং অমা ফাওবা লৈতদুনা বেঙ্কিং সিস্তেম অসিদগী য়াম্না লাপ্না লৈরম্বা মতম অদু প্রধান মন্ত্রীনা নিংশিংখি৷ মসিনা মরম ওইদুনা জন ধন একাউন্তশিং হাংদোক্নবা সরকার অসিনা অচৌবা কেম্পেন্দ অসি অসি হৌখিবনি হায়না মহাক্না ফোংদোকখি৷ ঙসি জন ধন একাউন্ত কোতি ৪২ হেন্না লৈদুনা বেঙ্কশিংদা হাংলিবা একাউন্তশিংগী ৫৫%রোমদি নুপীশিংগী ওইরে হায়না মহাক্না মখাতানা ফোংদোকখি৷ নুপীশিং অসিনা বেঙ্কশিংদগী য়াম্না লাইনা লোনশিং লৌবা য়ানবা বেঙ্ক একাউন্তশিং অসি হাংদোকখিবনি হায়না মহাক্না ফোংদোকখি৷
ইচে-ইচলশিং অসিগীদমক নেস্নেল লিবলিহুদ মিসনগী মখাদা সরকার অসিনা ফংহনখিবা শেনফম অদু মমাংগী মতমদা পাল্লম্বা সরকার অদুনা নুপীশিংগী পীরম্বা মতেং অদুদগী কয়ারক হেন্না চাওবা হেল্লি হায়না প্রধান মন্ত্রীনা ফোংদোকখি৷ সেল্ফ-হেল্ফ গ্রুপশিংদা লুপা কোতি লাখ ৪রোমগী অনসেক্যোর লোন অমসু ফংহনখ্রে৷ হৌখিবা চহি ৭ অসিদা, সেল্ফ-হেল্ফ গ্রুপশিংনা বেঙ্কশিংদা লোন থিনবা অচৌবা থবক অমা পাংথোকখ্রে হায়না মহাক্না ফোংদোকখি৷ ৯%গা নক্নবা বেঙ্ক লোনশিংনা এন.পি.এ. ওইরকখিবগী মতম অমা লৈখি৷ হৌজিক্তি মদু ২-৩%দা হন্থখ্রে৷ নুপী সেল্ফ-হেল্ফ গ্রুপশিংগী পুকচেল শেংবা মতৌ অদু মহাক্না থাগৎখি৷
হৌজিক্তি সেল্ফ-হেল্ফ গ্রুপশিংদা গরেন্তী য়াওদনা ফংহল্লিবা লোনশিংগী লিমিত অদু শরুক অনিদা হেনগৎতুনা লুপা লাখ ২০ য়ৌখ্রে হায়না প্রধান মন্ত্রীনা লাওথোকখি৷ নখোয়গী সেভিং একাউন্তশিং লোন একাউন্তগা লিঙ্ক তৌনবগী কন্দিসন অদুসু মসিগা লোইন-লোইননা পাংথোকপা য়ারে হায়না মহাক্না ফোংদোকখি৷ অসিগুম্না য়াম্না কন্না হোৎনদুনা, হৌজিক্তি নহাক্না সেল্ফ-রিলাইন্সকী কেম্পেন্দ অসিদা অচেৎপা থাজবা অমগা লোইননা মাংলোমদা চংশিনবা য়ারগনি৷
লৈবাক অসিনা মনিং-মখা তম্লকপা চহি ৭৫ শুরক্লে হায়না প্রদান মন্ত্রীনা হায়খ্রে৷ অনৌবা গোলশিং ফংনবা হোৎনবা অমসুং অনৌবা ইনর্জীগা লোইননা মাংলোমদা চংশিনবগী মতম অদু ওইরে৷ হৌজিক লৈরিবা ইচল-ইচেশিংগী কল্লেক্তিব পৱার অসিসু অনৌবা থৌনাগা লোইননা মাংলোমদা চংশিনগদবনি৷ ইচে-ইচল পুম্নমক্না মখোয় মখোয়গী খুঙ্গংশিং অদু চাওখৎপা পুরকপা ঙম্নবগী এতমোস্ফেয়র অমা অমসুং কন্দিসনশিং সরকার অসিনা লেপ্পা-লৈতনা শেমগৎলি৷
নুপী সেল্ফ-হেল্ফ গ্রুপশিংনা লৌউ-শিংউ অমসুং এগ্রো-বেজ ইন্দস্ত্রীদা চংশিনলকপা য়াবগী চাওনা ওইথোকপা লৈ হায়না প্রধান মন্ত্রীনা ফোংদোকখি৷ নুপী সেল্ফ-হেল্ফ গ্রুপশিংগীদমক অখন্নবা ফন্দ অমা শেমখ্রে অমসুং ফন্দ অসিদগী মতেং লৌদুনা নুপী সেল্ফ-হেল্ফ গ্রুপশিংনা মসিগী এগ্রো-বেজ ফেসিলিতীশিং অসি শেমগৎপা য়াগনি হায়না মহাক্না ফোংদোকখি৷ মেম্বর পুম্নমক্না চৎনবা য়াবা রেত্তশিংদা ফিসিলিতীশিং অসিদগী খুদোংচাবা লৌবা য়াগনি অমসুং কান্নবশিং অদু অতোপ্পা মীওইশিংদা অমুক হন্না শান্দোকপসু য়াগনি৷
অনৌবা এগ্রীকল্চরেল রিফোর্মশিং অসিদগী ঐখোয়গী লৌমীশিং খক্তমক কান্নবা ফংবতা নত্তনা সেল্ফ-হেল্ফ গ্রুপশিং অসিগী ওইনসু লোইবা নাইদ্রবা কান্নবা কয়া অমসু ফংহল্লি হায়না প্রধান মন্ত্রীনা ফোংদোকখি৷ হৌজিক্তি সেল্ফ-হেল্ফ গ্রুপশিংনা লৌমীশিংদগী হকথেংননা পোৎ-চৈ লৌবা য়ারগনি অমসুং হৱাইগুম্বা পোত্থোকশিং য়ুমশিংদা দাইরেক্লি দেলিভর তৌবসু য়াহল্লগনি হায়না মহাক্না ফোংদোকখি৷
হৌজিক্তি নখোয়না পোৎ-চৈশিং য়াম্না থম্বা মতমদা অথিংবা অমতা লৈত্রে হায়না মহাক্না মখাতানা ফোংদোকখি৷ সোল্ফ-হেল্ফ গ্রুপশিংনা ফার্মদগী পোত্থোকশিং হকথেংননা য়োনবা নত্রগা ফুদ প্রোসেসিং য়ুনিত অমা হাংদোক্তুনা পেকেজিং নিংথিনা তৌদুনা য়োনবগী ওপ্সন অদু সেল্ফ-হেল্ফ গ্রুপশিংদা লৈ৷ ওনলাইন কম্পেনীশিং অসিগা কোলাবোরেত তৌদুনা, সেল্ফ-হেল্ফ গ্রুপশিংনা মখোয় মখোয়গী প্রদক্তশিং অদু নিংথিনা পেকেজিং তৌদুনা য়াম্না লাইনা শহরশিংদা পীবা য়ারগনি হায়না মহাক্না পনখি৷
ভারত্তা শান্নপোৎশিং শাবদা সরকার অসিনসু পুক্নিং থৌগৎলি অমসুং মসিগীদমক সরকার অসিনসু পাংবা য়াবা মতেং পুম্নমক পাংলি হায়না প্রধান মন্ত্রীনা ফোংদোকখি৷ শান্নপোৎ শাবগী হিরম অসিদা সেল্ফ-হেল্ফ গ্রুপশিংনা তৌবগী ঙম্বগী শক্তি য়াম্না চাওনা লৈ হায়না মহাক্না ফোংদোকখি৷
লৈবাক অসিনা সিঙ্গল য়ুজ প্লাস্তিক্তগী ফ্রী ওইনবা ঙসিগী কেম্পেন্দ অসি পাংথোক্লিবনি হায়না প্রধান মন্ত্রীনা ফোংদোকখি৷ হিরম অসিগী মতাংদা সেল্ফ-হেল্ফ গ্রুপশিংগী রোল অনি লৈ৷ সিঙ্গল য়ুজ প্লাস্তিক্কী মতাংদা এস.ঐচ.জি.শিংনা এৱার্নেস হেন্না পাংথোক্নবা অমসুং মহাক্কী অল্তর্নেতিবকীদমক থবক তৌননবা মহাক্না তকশিনখি৷ সেল্ফ-হেল্ফ গ্রুপশিংনা ওনলাইন গভর্মেন্ত ই-মার্কেৎকী কান্নবা অদু মপু-ফানা লৌনবা মহাক্নসু তকশিনখি৷ ঙসিদি, ভারত লৈবাক অসি ত্রান্সফোর্ম তৌবদা, লৈবাক অসিদা লৈরিবা ইচে-ইচলশিং অমসুং ইচাশিং অসিদা খুদোংচাবশিং হেন্না-হেন্না ফংহল্লি হায়না মহাক্না ফোংদোকখি৷
ইচে-ইচল পুম্নমক্তা য়ুম, তোইলেত, ইলেক্ত্রিসিতী, ইশিং অমসুং গ্যাসকুম্বা ফেসিলিতীশিং ফংহল্লি হায়না প্রধান মন্ত্রীনা ফোংদোকখি৷ ইচে-ইচলশিং অমসুং ইচাশিং অসিগী মহৈ-মশিং, হকশেল, ন্যুত্রিসন, ভেক্সিনেসন অমসুং অতোপ্পা তঙাই ফদবা কয়া অমদা সরকার অসিনা ফুল সেন্সিতিব ওইনা হোৎনরি৷ মসিনা নুপীশিংবু ইকাই খুম্নবিবা হেনগৎপদা নত্তনা ইচাশিং অমসুং ইচল-ইচেশিংঅসিগী কনফিদেন্সসু হেনগৎহল্লগনি হায়না মহাক্না মখাতানা ফোংদোকখি৷
সেল্ফ-হেল্ফ গ্রুপশিংনা লৈবাক অসি শেমগৎপদা লৌরিবা থৌদাং অদু অমিৃত মাহোতসবদসু শরুক য়ানবা প্রধান মন্ত্রীনা তকশিনখি৷ কোতি ৮ হেল্লিবা ইচল-ইচেশিং অমসুং ইচাশিংগী অপুনবা শক্তি অদুগা লোইননা, অমিৃহ মহোতসব অসি অনৌবা থাংশিংদা পুখৎলগনি হায়না মহাক্না ফোংদোকখি৷ সর্ভিসকী স্পিরিত অদুগা লোইননা মখোয়না মতৌ কমদৌনা মতেং পাংবা য়াবগে হায়বদু খন্নবা মহাক্না মখোয়দা হায়খি৷ নুপীশিংগী ন্যুত্রিস্নেল এৱার্নেসকী মতাংদা কেম্পেন্দ অমা চত্থবা, কোবিদ-১৯ ভেক্সিনশিং এদমিনিস্তর তৌনবা কেম্পেন্দ অমা পাংথোকপা, মখোয় মখোয়গী খুঙ্গংশিং লু-নানহনবা অমসুং ইশিং মাংহন্দনা য়োকশিন্দুনা থম্নবগী কেম্পেন্দ পাংথোকপগুম্বা খুদমশিং মহাক্না পনখি৷ সেল্ফ-হেল্ফ গ্রুপ্তা য়াওরিবা নুপী অদুনা অনকপদা লৈরিবা দাইরী প্লান্ত, সোলর প্লান্ত অমদা চৎনবা অমসুং মদুদগী খ্বাইদগী ফরবা প্রেক্তিসশিং তম্নবা মহাক্না নুপীশিংদা হায়খি৷
সেল্ফ-হেল্ফ গ্রুপশিং অসি প্রধান মন্ত্রীনা থাগৎখি অমসুং মখোয়না হোৎনরিবশিং অদুনা মরম ওইদুনা অমিৃত মাহোতসব মাই পাকপগী মহৈ অদু মফম খুদিংমক্তা শন্দোক্লগনি অমসুং মসিদগী লৈবাক অসিনা কান্নবা ফংলগনি হায়না প্রধান মন্ত্রীনা ফোংদোকখি৷
कोरोना काल में जिस प्रकार से हमारी बहनों ने स्वयं सहायता समूहों के माध्यम से देशवासियों की सेवा की वो अभूतपूर्व है।— PMO India (@PMOIndia) August 12, 2021
मास्क और सेनेटाइज़र बनाना हो, ज़रूरतमंदों तक खाना पहुंचाना हो, जागरूकता का काम हो, हर प्रकार से आपकी सखी समूहों का योगदान अतुलनीय रहा है: PM @narendramodi
जब हमारी सरकार आई तो हमने देखा कि देश की करोड़ों बहनें ऐसी थीं जिनके पास बैंक खाता तक नहीं था, जो बैंकिंग सिस्टम से कोसों दूर थीं।— PMO India (@PMOIndia) August 12, 2021
इसलिए हमने सबसे पहले जनधन खाते खोलने का बहुत बड़ा अभियान शुरू किया: PM @narendramodi
आजादी के 75 वर्ष का ये समय नए लक्ष्य तय करने और नई ऊर्जा के साथ आगे बढ़ने का है।— PMO India (@PMOIndia) August 12, 2021
बहनों की समूह शक्ति को भी अब नई ताकत के साथ आगे बढ़ना है।
सरकार लगातार वो माहौल, वो स्थितियां बना रही है जहां से आप सभी बहनें हमारे गांवों को समृद्धि और संपन्नता से जोड़ सकती हैं: PM @narendramodi
भारत में बने खिलौनों को भी सरकार बहुत प्रोत्साहित कर रही है, इसके लिए हर संभव मदद भी दे रही है।— PMO India (@PMOIndia) August 12, 2021
विशेष रूप से हमारे आदिवासी क्षेत्रों की बहनें तो पारंपरिक रूप से इससे जुड़ी हैं।
इसमें भी सेल्फ हेल्प ग्रुप्स के लिए बहुत संभावनाएं हैं: PM @narendramodi
आज देश को सिंगल यूज़ प्लास्टिक से मुक्त करने का अभी अभियान चल रहा है।— PMO India (@PMOIndia) August 12, 2021
इसमें सेल्फ हेल्प ग्रुप्स की दोहरी भूमिका है।
आपको सिंगल यूज़ प्लास्टिक को लेकर जागरूकता भी बढ़ानी है और इसके विकल्प के लिए भी काम करना है: PM @narendramodi
आज बदलते हुए भारत में देश की बहनों-बेटियों के पास भी आगे बढ़ने के अवसर बढ़ रहे हैं।— PMO India (@PMOIndia) August 12, 2021
घर, शौचालय, बिजली, पानी, गैस, जैसी सुविधाओं से सभी बहनों को जोड़ा जा रहा है।
बहनों-बेटियों की शिक्षा, स्वास्थ्य, पोषण, टीकाकरण और दूसरी ज़रूरतों पर भी सरकार पूरी संवेदनशीलता से काम कर रही है: PM


text:
ভারত ইমানা য়াইফরে, ভিলাই স্তিল প্লান্ত ছত্তিসগর অসি মহতারীগী কোরাগী মমল নায়দ্রবা রত্ননি। ছত্তিসগর মহতারীগী থৌনা ফবগী খুদম্নি। ছত্তিসগরগী মীয়াম্না পাম্নরবা মুখ্য মন্ত্রী ঐহাক্কী মরূপ দা. রমন সিংহজী, কেন্দ্রদা ঐহাক্কী মন্ত্রী পরিশদকী ঐহাক্কী মরূপ চৌধরী বিরেন্দ্রজী, মন্ত্রী শ্রী মনোজ সিনহাজী, লৈপাক লৈহাও অসিগী মচা কেন্দ্রদা ঐহাক্কী মরূপ ওইরিবা বিষ্ণু দেব সহায়জী, ছত্তিসগর বিধান সভাগী স্পিকর শ্রীমান গৌরিশঙ্কর অগ্রৱালজী, রাজ্য সরকারগী শক্নাইরবা মন্ত্রীশিং অমসুং ছত্তিসগরগী ঐহাক্কী নুংশিজরবা ইচল-ইচে অমসুং ইচিল-ইনাওশিং।
থা অনিগী মমাংদা ঐহাক্না লাক্লম্বা অদুসু তাং ১৪নি, ঙসিসু তাং ১৪নি। অমুক হন্না ময়ামগী আর্শিবাদ ফংজনবগী তাঞ্জা অদু ঐহাক্না ফংজরে।
ঐহাক্না এপ্রিলগী তাং ১৪দা লাকখিবা অদুদা লমদম অসিগী লৈপাক লৈহাওদগী আয়ুশ্মান ভারত য়োজনাগী অহানবা তাঙ্কক অদু হৌদোকখি। ঙসি থা অনিগী মতুং তাং ১৪ অসিদা ভিলাইদা ময়াম পুম্নমক্কী আর্শিবাদ ফংজনবগী তাঞ্জা অদু ঐহাক্না অমুক হন্না ফংজরে।
ছত্তিসগরগী পুৱারীদা, ছত্তিসগরগীদমক তুংদা হেন্না শক্তি লৈহনগদবা পন্দুপ অমা ঙসি হাপচিল্লে। হৌজিক ঙাইহাক্কী মমাংদা ভিলাইদা নৌনা শেম্দোক শাদোক্তুনা হেন্না পাকথোক চাউথোকহল্লবা স্তিল প্লান্ত, অনিশুবা জগদলপুর এয়ারপোর্ত, ন্যু রাইপুরগী কমান্দ সেন্তর হৌদোকখিবা, মশিং থিঙমদ্রবা দিবেলপমেন্তকী থবকশিং। মসিদসু নত্তনা ভিলাইদা আই.আই.তি কেম্পস শাগৎপা অমদি রাজ্য অসিদা ঙসিদগী ভারত নেৎ ফেজ-২ হৌদোকপনি।
চাউরাক্না লুপা কোতি লিশিং ২২ হেনবা স্কিমশিংগী খুদোল ছত্তিসগরগী নুংশিজরবা ইচিল-ইনাও ইচল-ইচেশিংগী মফমদা ঙসি ঐহাক্না কত্থোকচরি। স্কিমশিং অসিনা মফম অসিদা থবক ফংহন্নবগী অনৌবা খুদোংচাবা লৈরগনি। মহৈ-মশিংগী অনৌবা খুদোংচাবা ফংহল্লগনি। চহি কয়া অসিদা হিন্দুস্থানদা বস্তরগী ৱাফম লাকপা মতমদা নোংমৈ, পিস্তোল অমসুং হিংসাগী ৱাফম লাক্লম্মি। ঙসিদি বস্তরগী ৱা হায়রগদি জগদলপুরগী এয়ারপোর্তকা শম্নহল্লে।
মরূপশিং রাজ্য অসি শেমগৎপগী তুংদা ঐখোয় পুম্নমক্কী নুংশিজরবা অতল বিহারী বাজপায়ীগী মীৎয়েং য়াওরি। ঐহাক্কী ছত্তিসগর মীয়াম্না কন্না হোৎনখিবা অদু য়াওরি। রাজ্য অসি খোংজেল য়াংনা মাংলোমদা চংশিল্লকপা অদু ঐখোয় পুম্নমক্কী নুংঙাইরবা এক্সপরিয়েন্সনি।
অতলজীগী ভিজনবু ঐহাক্কী মরূপ মুখ্য মন্ত্রী রমন সিংহনা কন্না হোৎনদুনা মাংলোমদা পুখৎপীরি। ঐহাক্না মহাক্কা ৱারী শানবা খুদিংগী মহাক্না অনৌবা ৱাখল্লোন অনৌবা স্কিমশিং পুদুনা লাকই। অমদি মদু হৌদোক্তুনা মায় পাকপগী থাজবা অদু মহাক্কী ৱাফম খুদিংমক্তা উবা ফংই।
মরূপশিং, ঐখোয়য় পুম্নমক্না খলে মদুদি চাউখৎপা পুরক্কে হায়রবদি শান্তি, আইন, অমসুং অচম্বা পুন্সি মরু ওই। রমন সিংহনা নাকল অমদা শান্তি, তংদু লৈতাবা, আইন, এদমিনিস্ত্রেসন্দা পুক্নীং থৌগৎলি। নাকল অমরোমদনা দিবেলপমেন্তকী অনৌবা থাক অমা য়ৌনবগীদমক ছত্তিসগরবু মাংলোমদা পুদুনা চৎলি। ঐহাক্না রমনজী অমসুং ছত্তিসগরগী প্রজা কোতি অনি মখায়গী মফমদা তৌবিমল খঙবা উৎচরি। য়াইফা পাউজেল পীজরি।
ইচল-ইচে অমসুং ইচিল ইনাওশিং, লমদম অসি ঐহাক্কী ইফমদা অনৌবা নত্তে। ছত্তিসগর শেমদ্রিঙৈ মতম মধ্য প্রদেশকী শরুক ওইরিঙৈ মতমদা ঐহাক্না লমদম অসিদা তু-হ্বিলরদা লাকখি। সংগথনগী থবক্কীদমক ঐহাক মফম অসিদা লাকখিবনি। মতম অদুদগী হৌরগা ঙসি ফাওবদা ছত্তিসগরদগী লাপথোক্নবা মরম অমত্তা লৈত্রি। ময়াম পুম্নমক্না অসুক য়াম্না নুংশিবীরি। মতম পুম্নমক্তা ময়ামগা শম্নরি। হৌখিবা চহি ২০,২২-২৫দগী ঐহাক্না ছত্তিসগরদা লাক্তবা চহি অমত্তা য়াওরম্লোই। ছত্তিসগরদা ঐহাক্না চৎলুদবা জিলা অমত্তা লৈতে।
ইচল-ইচে অমসুং ইচিল ইনাওশিং, ঙসি ঐহাক্না মফম অসিদা লাক্ত্রিঙৈ মমাংদা ভিলাই স্তিল প্লান্তদা চৎলুই। লুপা কোতি লিশিং ১৮ হেন্না চাদিং তৌদুনা প্লান্ত অসিবু হেন্না মোর্দন ওইবা তেক্নিক অমদি অনৌবা তৌবা ঙম্বশিং হাপচিল্লে। অমদি ঙসি অসিগুম্লবা মোর্দন প্লান্ত অসি শঙ্গাজবগী তাঞ্জা ফংজবা অসি ঐহাক্কী লাইবক ফবনি। তশেংনা হায়রবদা ভিলাইনা স্তিল খক্তা শেম্বদা নত্তনা পুন্সি কয়াবুসু শেম্লি। খুন্নাইবু লৈতেংলি অমসুং লৈবাক অসিবু শেমগৎ-শাগৎলি।
ভিলাইগী অসিগুম্লবা নৌনা শেমদোক শাদোক্লবা স্তিল প্লান্ত অসিনা হৌজিক্তি ন্যু ইন্দিয়াগী ফাউন্দেসনসু স্তিলগুম্না কলহলনবগী থবক তৌরগনি। মরূপশিং ভিলাই অমসুং দুর্গতা স্তিল প্লান্ত লিংখৎলবা মতুং মফম অসিগী শক্তমদা অহোংবা লাক্লিবা অদু ময়াম্না খঙবিরে। মসি উরুবদা ঐহাক্না থাজবা থম্লি মদুদি বস্তরগী নগরদা লিংখৎলিবা স্তিল প্লান্ত অদুনা বস্তরগী মীয়ামগী পুন্সিদা চাউনা অহোংবা পুরক্লগনি।
ইচল-ইচে অমসুং ইচিল ইনাওশিং, দিবেলপমেন্তকী ৱাফম পল্লকপদা, মেক ইন ইন্দিয়াগী ৱাফম পল্লকপদা, স্কিল দিবেলপমেন্ত অসি য়াওদবা য়াদবনি। চহি কয়াদগী ভিলাই অসি মহৈ মশিংগীদমক খঙনৈ। অদুবু মফম অসিদা আই.আই.তিগী অৱাৎপা অদুদি ফাওই।
অদোমগী মুখ্য মন্ত্রী রমন সিংহনা মমাংগী সরকারগী মতমদসু ভিলাইদা আই.আই.তি লিংখৎনবগীদমক লেপ্পা লৈতনা হোৎনরম্মি। অদুবু মখোয়শিং অদু করম্বা মীওইশিংনো হায়বদু ময়াম্না খঙবীরিবা অদুনি। রমন সিংহনা চহি তরা চংনা হোৎনজরকপা অদু অরেম্বা তাখি। অদুবু ঐখোয়গী তাঞ্জা লাকপগা ঐখোয়না খুদক্তা অনৌবা আই.আই.তি মঙা লিংখৎনবা ৱারেপ লৌখি। ঙসি ভিলাইদা লুপা কোতি কয়া চংগদবা মোর্দন আই.আই.তিগী কেম্পস শানবা উরেপ উয়ুং তম্লে।
মরূপশিং, মিনিৎ খরগী মমাংদা ঐহাক্না নহা খরদা লেপতোপ য়েন্থোকপগী তাঞ্জা ফংজখি। ঐহাক নুংঙাইবা ফাওই মদুদি ভারতীয় জনতা পার্তীগী সরকারনা সুচনা ক্রান্তি য়োজনাগী খুত্থাংদা কম্প্যুতর অমসুং তেক্নোলোজী তাকপী তম্বীবদা লেপ্পা লৈতনা পুক্নীং থৌগৎলি। হৌখিবা চহি মরিগী মনুংদা দিজিতেল ইন্দিয়াবু পুক্নীং থৌগৎলি। ছত্তিসগর সরকারনসু স্কিম অসিবু, মদুগী কান্নবা অদু য়ুম-য়ুমদা য়ৌহন্নবগী মায়কৈরোমদা চংশিল্লি।
মমাংদা ঐহাক্না বাবা সাহেব অম্বেদকরগী মপোক কুমওনদা লাকখিবা অদুদা বস্তরবু ইন্তর্নেৎনা কনেক্ত তৌগদবা অদুগুম্লবা প্রোজেক্ত বস্তর নেৎ ফেজ-১ হৌদোক্নবগী খুদোং চাবা ফংখি। ঙসিদগী মফম অসিদা ভারত নেৎ ফেজ-২দা থবক হৌরে। চাউরাক্না লুপা কোতি ২৫০০গী প্রোজেক্ত অসি মথং চহিগী মার্চ থা ফাওবদা লোইশিন্নবা হোৎনগনি। ছত্তিসগরগী পঞ্চায়ৎ লিশিং মরিদা হান্ননা ইন্তর্নেৎ য়ৌহনখ্রে। লেমহৌরিবা লিশিং তরুক ফাওবদি মথং চহিদা য়ৌহল্লগনি।
ইচল-ইচে অমসুং ইচিল ইনাওশিং, ঙসিদি লৈবাক অসি ঈশিং, কংফাল, অতিয়া মখল খুদিংমক্না শম্নহন্নবা কন্না হোৎনরি। মমাংগী সরকারনা লম্বী ফাওবা শেমলমদবা মফমশিং অদু ঙসিদি লম্বী-থোংগা লোয়ননা এয়ারপোর্তসু শেমগৎলে।
হৱাই চপ্পল তোংবা মীওইশিংসু এরোপ্লেন তোংবা ফংবা ঙমহনবা অসি ঐহাক্কী মংলান্নি। ৱাখল্লোন অসিগা লোয়ননা উরান য়োজনা হৌদোক্লে অমদি লৈবাক্কী মফম পুম্নমক্তা অনৌবা এয়ারপোর্তশিং শেমগৎলি। অসিগুম্লবা নীংথিজরবা এয়ারপোর্ত অমা অদোমগী জগদলপুরদা শেমগৎলি। ঙসি জগদলপুরদগী রায়পুর ফাওবগী ফ্লাইতসু হৌদোকখ্রে। হৌজিক্তি জগদলপুরদগী রায়পুর অমদি রায়পুরদগী জগদলপুর ফাওবগী অরাপ্পা অসি পুং তরুক্তগী তরেৎ ফাওবা চংলম্বা অদু সুপ্নগী মিনিৎ ৪০ খক্তা ঙাইরে।
মরূপশিং, হৌজিক্তি ত্রেনগী দব্বাশিংদা চৎথোক চৎশিন তৌরিবা মীওইশিংদগী মশিং হেন্না এরোপ্লেন তোংদুনা চৎলে। মতম অমদা রাইপুরদা নোংমগী ফ্লাইত তরুক খক্তমক লৈরম্মি। হৌজিক্তি রাইপুর এয়ারপোর্ত্তা নোংমদা ফ্লাইত ৫০ পাইথোক পাইশিন তৌরে।
মরূপশিং ঙসিদি ছত্তিসগরনা য়াম্না চাউবা এচিবমেন্ত ফংলে। ন্যু রাইপুর সিতী অসি লৈবাক অসিগী অহানবা গ্রীন ফিল্দ স্মার্ত সিতী ওইরে। মসিগা মরি লৈননা ইন্তিগ্রেতেদ কমান্দ এন্দ কন্ত্রোল সেন্তর শঙ্গাবগী খুদোংচাবা অদু ঐহাক্না ফংজখি।
ঈশিং, মৈ, স্ত্রিৎ লাইৎ, সীৱেজ, ত্রান্সপোর্ত হৌজিক্তি শহর পুম্বা য়েংশিনবগী থবক অসি পীকখ্রবা সেন্তর অমদগী পাংথোক্লি। মোর্দন তেক্নোলোজী অমদি দেতাদা য়ুম্ফম ওইরগা খুদোংচাবশিং অসি ফংলে।
ছত্তিসগরবু চাউখৎতবা, ত্রাইবেলশিংগী জঙ্গলশিংগুম খঙনরম্বা অদু ঙসিদি অদুগুম্লবা ছত্তিসগর অদু লৈবাক অসিদা স্মার্ত সিতীগুম্না খঙনরে। মসিদগী হেন্না চাউথোকচনীংঙাই ৱাফম করি লৈরিবগে।
মরূপশিং ঐখোয়গী স্কিম খুদিংমক্না লৈবাক অসিগী মীপুম খুদিংমকপু ইকায় খুম্নবা, সেক্যুরিতী অমদি সেলফ-রেস্পেক্তকী পুন্সি ফংহন্নবগী মায়কৈদা চংশিল্লি। হৌখিবা চহি মরি অসিদা ছত্তিসগর য়াওনা লৈবাক অসিগী চাউখ্র-চাউখ্রবা মফমশিংদা রেকোর্দ ওইবা মওংদা নহারোলশিংনা মরুওইবা ইচেলদা তিল্লরিবা মসি অচৌবা মরম অমনি।
মখল অমা হেক্তগী হিংসাগী পাউখুম অসি দিবলপমেন্তনি হায়না ঐহাক্না লৌই। দিবেলপমেন্তনা দিবেলপ তৌরবা থাজবনা মখল খুদিংগী হিংসাবু লোইশিলহল্লি। মরম অদুনা কেন্দ্রদা বি.জে.পিনা লুচিংদুনা চৎলিবা এন.দি.এ. সরকার ওইগেরা নত্রগা ছত্তিসগরদা রমন সিংহগী লমজিং মখাদা লৈরিবা ভারতীয় জনতা পার্তীগী সরকার ওইগেরা। ঐখোয়না দিবেলপমেন্তকী খুথাংদা থাজবগী এতমোসফিয়র অমা শেমগৎনবা হোৎনরি।
ইচল-ইচে অমসুং ইচিল ইনাওশিং, মমাংদা ঐহাক্না ছত্তিসগরদা লাকখিবা মতম অদুদা লৈবাক শিনবা থুংনা গ্রাম স্বরাজ কেম্পেন হৌদোকখি। হৌখিবা থা অনি অসিদা কেম্পেন অসিনা য়াম্না কান্নবা ফংলে। কেম্পেন অসি অখন্ননা লৈবাক অসিগী চাউখৎপা ৱাৎলিবা জিলা ১১৫দা চত্থরি। মসিদা ছত্তিসগরগীসু জিলা ১২ য়াওরি। জিলাশিং অসিদা দিবেলপমেন্তকী তোঙান তোঙানবা ৱাফমশিং পুক্নীংদা থমদুনা অনৌবা ইনর্জীগা লোইননা থবক তৌরি। খুঙ্গংদা মীপুম খুদিংমক্কী বেঙ্ক একাউন্ত হাংবা ওইগেরা, গ্যাস কনেক্সন ওইগেরা, য়ুম খুদিংদা মৈগী কনেক্সন ওইগেরা, মীপুম খুদিংবু তিকা থাবা ওইগেরা, মীপুম খুদিংমকপু ইন্সুরেন্স ফংহনবা ওইগেরা, য়ুম খুদিংদা এল.ই.দি. বল্ব ফংহনবা ওইগেরা, মসি পাংথোকপগী থবক চত্থরি।
ছত্তিসগরদা জন-ধন য়োজনাগী মখাদা লাইরবা মীওই কোতি অমগা লাখ কুন্থরাগী বেঙ্ক একাউন্ত হাংদোক্লে। তোইলেৎ লাখ ৩৭ হেন্না শাখ্রে, লাইরবা ইমুং লাখ ২২বু উজ্জ্বলা য়োজনাগী মখাদা লেম্না গ্যাস কনেক্সন পীরি, মুদ্রা য়োজনাগী মখাদা মীওই লাখ ২৬ হেনবদা বেঙ্ক গরেন্তী য়াওদনা লোন পীরে, লৌমী লাখ ১৩না ফসল বিমা য়োজনাগী কান্নবা ফংলে।
ইচল-ইচে অমসুং ইচিল ইনাওশিং, ছত্তিসগরদা মৈ ফংদবা য়ুম লাখ ৭ লৈরি, প্রধান মন্ত্রী সৌভাগ্য য়োজনাগী মখাদা চহি অমা খক্তদা চাউরাক্না য়ুম লাখ ৩.৫দা মৈ ফংহনবগী থবক মপুং ফানা পায়খৎখ্রে।
মরূপশিং, ঐখোয়গী সরকার অসিনা লৈবাক অসিগী ময়ুম লৈজদবা মীপুম খুদিংবু ময়ুম লৈহন্নবা মিশন্দসু থবক তৌরি। হৌখিবা চহি মরি অসিদা লৈবাক অসিগী শহর অমসুং খুঙ্গংগী লমদমশিংদা য়ুম কোতি অমগা লাখ ১৫ হেন্না শেমগৎ-শাগৎলে। প্রধান মন্ত্রী অৱাস য়োজনাগা লোয়ননা মমাংগী সরকারগী মতমদা লোইশিনখিদবা য়ুমশিংসু মপুং ফানা লোইশিন্নবগী থবক পায়খৎলি। ছত্তিসগরদসু চাউরাক্না য়ুম লাখ তরুক শাহনখ্রে।
ঙসি মফম অসিদা কেন্দ্র অমসুং রাজ্য সরকারগী তোঙান তোঙানবা য়োজনা, মমিং পল্লবদা প্রধান মন্ত্রী মাত্রিত্ব বন্দনা য়োজনা, উজ্জ্বলা, মুদ্রা অমদি স্তেন্দ অপ, বিমা য়োজনাগী কান্নবা ফংলবা মীওইশিংদা সর্তিফিকেৎ অমসুং চেক শিন্নবগী তাঞ্জা অদু ঐহাক্না ফংজখি। কান্নবা ফংলবা মীওই পুম্নমকপু ঐহাক্না য়াইফা পাউজেল পীজরি অমসুং তুংগী য়াইফনবগীদমক থৌনীজরি।
মরূপশিং, ঐখোয়গী সরকার অসিনা ত্রাইবেল অমসুং শোত্থরবা মফমশিংদা লৈরিবা মীয়ামগী শেন্থোক হেঙ্গৎহন্নবা অখন্নবা থবক পাংথোক্লি। থা অনিগী মমাংদা ঐহাক্না বিজাপুরদগী বন-ধন য়োজনা হৌদোকখি। মসিগীদমক বন-ধন বিকাস কেন্দ্র হাংদোক্লি। জঙ্গলগী পোত্থোকশিংগী মতিক চাবা মমল কৈথেলদা ফংহন্নবা ৱারেপ লৌরে।
চহি অসিগী বজেৎতা সরকারনা খুঙ্গংগী কৈথেল লিশিং ২২ শেমগৎনবসু লাওথোকখি। অহৌবা ওইনা চহি অসিদা ঐখোয়না কৈথেল লিশিং ৫ শেমগৎলি।
সরকারনা ৱাগা মরি লৈনবা অরীবা আইনদসু অহোংবা পুরক্লে। হৌজিক্তি লৌবুক্তা থারিবা ৱা অদু য়াম্না লাইনা য়োনবা য়াহল্লে। ৱারেপ অসিনা জঙ্গলশিংদা লৈরিবা ইচল-ইচে অমসুং ইচিল ইনাওশিংবু অহেনবা শেন্থোক লৈহন্নবা উপায় অমা পীরে।
ইচল-ইচে অমসুং ইচিল-ইনাওশিং, সরকারনা ত্রাইবেলশিংগী এজুকেসন, সেল্ফ-রেস্পেক্ত অমসুং ইকায় খুম্নবা অদু পুক্নীংদা থমদুনা থবক তৌরি। ত্রাইবেল অঙাংশিংদা এজুকেসনগী থাক ৱাংখৎহন্নবগীদমক লৈবাক পুম্বদা একলব্য বিদ্যালয় হাংদোক্লি।
ইচল-ইচে অমসুং ইচিল-ইনাওশিং, অনৌবা ছত্তিসগরনা ২০২২দা ন্যু ইন্দিয়াগী লম্বী হেন্না পাকথোক-চাউথোকহল্লগনি। ঐহাক্না থাজবা থম্লি মদুদি অদোমগী আর্শিবাদতগী, অদোমগা লোয়ননা চৎমিন্নবনা ন্যু ইন্দিয়াগী ৱাশক অদু শোয়দনমক্কী মপুং ফাগনি। অপাম্বা অসিগা লোয়ননা ঐহাক্না ময়ামবু থম্মোয় শেংনা থাগৎপগা লোয়ননা, ছত্তিসগর সরকারবু থাগৎপগী খোল্লাওগা লোয়ননা মতাং অসিৱাইদা ঐহাক লোইশিনজরে।
হন্না হন্না থাগৎচরি।


text:
ইম্ফাল, অক্টোবর ০৪ : আসামগী কাছাড় দিষ্ট্রিক্টতা লৈবা সোনাইদা পাঙথোকপা আসাম ষ্টেট থাঙ-তা এসোসিয়েশনগী মিৎয়েং মখাদা থা অসিগী ১দগী ৪ ফাওবা পাঙথোকখিবা ১৫শু
ইম্ফাল, অক্টোবর ০৪ : আসামগী কাছাড় দিষ্ট্রিক্টতা লৈবা সোনাইদা পাঙথোকপা আসাম ষ্টেট থাঙ-তা এসোসিয়েশনগী মিৎয়েং মখাদা থা অসিগী ১দগী ৪ ফাওবা পাঙথোকখিবা ১৫শুবা অল আসাম থাং-তা চেম্পিয়নশিপ-২০২১ কম্পিটিশনদা কাছাড় দিস্ট্রিক্টনা টিম চেম্পিয়ন ওইখ্রে। অদুগা শিবসাগর দিষ্ট্রিক্টনা রানার্সআপ তাখ্রে।
সোনাই থাঙ-তা মার্শালআটর্স এন্ড কালচারেল এসোসিয়েশন না শিলাংদুনা আসাম না থাঙ-তা এসোসিয়েশনগী মীৎয়েং মখাদা চত্থরকপা থাং-তা কম্পিটিউশন অদুদা কাছাড় দিষ্ট্রিক্টনা চেম্পিয়ন ওইরগা শিবসাগার দিস্ট্রিক্টনা রানার্সআপ তাখি। চেম্পিয়নশিপ অদুগী মনা-মথুম য়েন্থোকপগী থৌরম্না সোনাইগী কালীবাড়ী রোডতা লৈবা বীর টিকেন্দ্রজিৎ অডিটোরিয়ামদা পাঙথোকখি। মদুদা শিলচরগী এমডি ডা. রাজদ্বীপ রাইনা চীফ গেষ্ট অমসুং আসাম থাঙ-তা এসোসিয়েশনগী প্রেসিডেন্ট বিনোই কুমারনা প্রেসিডেন্ট ওইখি।
সোর্স: হুইয়েন লানপাউ


text:
ঙসি (জুলাই ৩০) অয়ুক পুং ১০ দা আসামগী এন.আর.সি. গী ফাইনেল
দ্রাফ্ট ফোঙলে। এনআরসি এপ্লাই তৌবা মতমদা পীরকখিবা মশিং ২১ না শাবা অদোমগী এপ্লিকেসন রিসিপ্ট নম্বর (এআরএন) হাপ্তুনা অদোমগী ইমুং
মনুংগী মীওইশিংগী মমিং য়াওবা য়াওদবা লোয়ননা করম্বা মীওই চিত্থহৌবনচিংবা য়েংবা
য়ারে।
লিঙ্ক অসিদা চঙদুনা
য়েংবা য়ারগনি।
অসিগীসু মথক্তা অতৈ
চেক তৌনবা লৈরিবা ৱেবসাইট শিংদি
অসিতা নত্তনা
অদোমগী এনআরসি সেবা কেন্দ্র (এনএসকে) দা চৎতুনা য়েংথোকপসু য়াগনি। এনআরসি
কেন্দ্রশিংদা জুলাই ৩০ দগী সেপ্তেম্বর ২৮ ফাওবা অয়ুক পুং ১০ দগী নুংথিল পুং ৪
ফাওবগী মনুংদা য়েংবগী খুদোং চাবা থমলি।
করিগুম্বা দ্রাফ্ট
অসিদা মীং য়াওরক্তবা থোক্লবদি করি মরমগীদমক য়াওরক্তবনো খঙনবগী দমক অদোমগী মরীলৈনবা
এনআরসি সেবা কেন্দ্রগী এলআরসিআর গা উন্নদুনা আগস্ট তাং ৭ তগী সেপ্তেম্বর ২৮ ফাওবগী
মনুংদা চেরোল পীশিনবা তায়। মীং য়াওরক্তবা থোক্লবদি মদুগী মীপায়নীঙাই ওইবগী ৱাফম
করিসু লৈতে মরমদি ফাইনেল এনআরসি পুথোকপগী মমাংদা ক্লেমস্ অমসুং অবজেক্সনগী তাঙ্কক
অমসু মখাতাবদা লৈরি।
রাজ্য
অসিগী ওইনা অপুনবা মীওই ৩,২৯,৯১,৩৮৪ না এনআরসিদা মীং চন্নবা চে পিশিল্লকখিবগী
মনুংদা ঙসি ফোঙদোকখিবা ফাইনেল দ্রাফ্ট অসিদা মীওই ২, ৮৯,৮৩,৬৭৭ গী মমিং য়াওরে।
লেমহৌরিবা মীওই ৪০, ০৭,৭০৭ গী মনুংদগী অশেংবা ভারতকী নাগরিকশিংগী মীং ফাইনেল
এনআরসিদা য়াওনবগী দমক খন্দোক খনজিন তৌরখিগনি। মসিগা মরী লৈননা চে চাং পিশিনবগী থবক
আগস্টকী তাং ৭ তগী হৌরগা সেপ্তেম্বরগী তাং ২৮ ফাওবগী মনুংদা মরী লৈনবা এনআরসি সেবা
কেন্দ্রদা চৎপা তাগনি।
রাজ্য অসিগী
খত্থহৌরবা মীওই ৪০, ০৭,৭০৭কী মনুংদা দাউতফুল ভোতর (দি-ভোতর) গী মশিং লাখ ২ মখায়রোম
য়াওরি। পনবা য়াই, খৃকুমজা ১৯৯৭ গী মতমদা সিতিজেনসীপকী প্রমাণ পুথোকপা ঙমখিদবা মীওই
কাংবু অদু দি-ভোতর হায়না ইলেকক্তোরেল রোলদা মার্ক তৌদুনা থমখিবনি।
ঙসি অসি লৈবাক অসিগী অমসুং আসামগী পূৱারীদা লৈহৌরগদবা নুমিৎনি। দ্রাফ্ত অসিদা মমিং য়াওদবা মীওইশিংগী ৱাকৎনবগী তাঞ্জা পীগনি হায়না রেজিস্ত্রার জেনেরেল শ্রী সাইলেসনা ফোঙদোকখ্রে। দ্রাফ্ততা মিং য়াওদ্রিবা অসিগী মরম খঙহন্নবা মশা মশাদা পাউ পীগনি হায়না এনআরসি কোর্দিনেতর প্রতিক হাজেলানা হায়রি।
ঙসি ফোংলিবা এনআরসি দ্রাফ্ত অসিনা অরোইবা নত্তে। মীপুম খুদিংকতা ৱাকৎনবগী তানজা পীগনি অমসুং মখোয়গী ৱাকৎশিং নীংথিনা তাগনি হায়না গৃহ মনত্রী রাজনাথ সিংনা ফোংদোক্লদুনা মীয়াম্না হিরমসিদা মীওই খরনা মীপায়বা পোক্নিঙাই ওইবা তোকঙা শন্দোকলে হায়খি।
Pao sing asi ga loinana atei e-pao gi damak


text:
ঙাকশেল মন্ত্রালয়
২শুবা প্রোজেক্ত ১৭এ জহাজ ‘হিমগিরি’ লোঞ্চ তৌখ্রে
Posted On:
14 DEC 2020 4:43PM by PIB Imphal
কোলকতাদা লৈরিবা এম/এস গার্দেন রিচ শিপবিল্দর্স অমসুং ইঞ্জিনিয়র্স লিমিতেদ(জি.আর.এস.ই.)না শেম্লিবা প্রোজেক্ত ১৭এ জহাজশিংগী প্রোজেক্ত অহুমগী মনুংদা খ্বাইদগী ইহান হানবা ওইরিবা ‘হিমগিরি’ ঙসি ২০২০গী দিসেম্বরগী তাং ১৪দা লোঞ্চ তৌখ্রে৷ দিফেন্স স্তাফকী চীফ, জেনেরেল বিপিন রৱতনা থৌরম মপু ওইদুনা পাংথোকখিবা লোঞ্চ তৌবগী থৌরম অদুদা মহাক্না পুং ১৩৩৫ চৎপা মতমদা হুগলী তুরেলগী ইশিংদা ইহান হান্না ইতিনখি৷ নেভেলগী চৎনবি অসি থমদুনা সি.দি.এস.কী ইস্পাউ শ্রীমতি মধুলিকা রৱতনা অথর্ভ ভেদদগী ইনভোকেসনশিং শোন্দুনা জহাজ অদু লোঞ্চ তৌখি৷ জহাজ অসি ১৯৭০দা চহী ৫০গী মমাংদা লোঞ্চ তৌখিবা জহাজশিংগী লিন্দর ক্লাসকী অনিশুবা ফ্রিগেৎ অদুগী ক্রেস্ত অমসুং মমিং লৌখ্রে৷
প্রোজেক্ত ১৭এগী মখাদা অপুনবা জহাজ তরেৎকী মনুংদা মরি অমনা মজগোন দোক শিপবিল্দর্স লিমিতেদ(এম.দি.এল.) অমসুং জহাজ অহুম অমনা জি.আর.এস.ই.দা হেন্না ফরবা স্তিল্থ ফিচরশিং, এদভান্স ইন্দিজিনিয়র্স ৱেপন অমসুং তোঙান তোঙানবা ইমপ্রুবমেন্তশিং য়াওদুনা সেন্সর ফিত তৌদুনা শাখিবনি৷ ‘হিমগিরি’ লোঞ্চ থৌখিবা অসিনা ইন্দিয়ন নেভীগী পি১৭এগী স্তেত ওফ-দি-আর্ত ৱার্শিপশিং শেমগৎপা অসিদা জি.আর.এস.ই.গী কম্মিতমেন্ত অদু উৎখ্রে৷ চহী কয়া অমা জি.আর.এস.ই.না জহাজ ১০০ হেন্না শাদুনা লুচিংলিবা শিপয়ার্দ অমা ওইনা থোক্লকখ্রে৷ য়ার্দ অসিনা মহাক্কী ইনফ্রাস্ত্রকচর অদু ফগৎহনখ্রে অমসুং পি১৭এ জহাজশিং অসি শেম্বদা থেংনরিবা অনৌবা চেলেঞ্জশিং অসি থেংননবা স্কিলশিং সেত তৌখ্রে৷ পি১৭এ জহাজশিং অসি জি.আর.এস.ই.না ঙসিফাওবদা শারকপা খ্বাইদগী চাউবা কোম্বেত প্লেতফোর্ম অমসুং ইহান হানবা গ্যাস তর্বাইন প্রোপল্সননি৷
চৎনবা হৌখিবদগী প্রোজেক্ত১৭এনা অত্ম ভারতকী ভারতকী মংলান অদু হেন্না য়োকখৎখ্রে৷ পি১৭এ জহাজশিং অসি দাইরেক্তোরেত ওফ নেভেল দিজাইন(সর্ফেস শিপ দিজাইন গ্রুপ)-দি.এন.দি.(এস.এস.জি.)না ইন্দিজিনিয়র্স্লী দিজাইন্দ তৌখ্রে অমসুং ইন্দিজিনিয়র্স্লী য়ার্দশিং মমিং ওইনা পল্লবদা এম.দি.এল. অমসুং জি.আর.এস.ই.দা শারি৷ কোবিদ-১৯গী মতুংদা ঐখোয়গী ইকোনোমী অসি ইনর্জাইজ তৌননবা নেভেল শিপবিল্দিংনা অফবা খুদোংচাবা অমা ফংহল্লগনি৷ প্রোজেক্ত১৭এ জহাজশিংনা প্রোজেক্ত অসিদা চংলিবা মেতরিয়েল/ইক্ব্যুইমেন্ত অদুগী ৮০%দি ইন্দিজিনিয়র্স ভেন্দরশিং অসিদগী শিজিন্নৈ অমসুং লৈবাক অসিগী মনুংদা লৈরিবা ইন্দিয়ন ফির্ম অমসুং এম.এস.এম.ই. ২০০০ হেন্না এমপ্লোইমেন্ত জেনেরেসন পীখ্রে৷ জহাজ অসি ২০২৩গী ওগস্ত ফাওবগী মনুংদা ফংহন্নবা তার্গেৎ থম্লিবা অসিগীদমক জি.আর.এস.ই.গী প্রদক্তিবিতী হেন্না লৈহন্নবা ইন্তিগ্রেতেদ কন্সত্রক্সন মেথোদোলোজী অমসুং আউতসোর্চিং তৌদুনা জহাজকী মোদুলর কন্সত্রক্সন শিজিন্নরি৷
*****
(Release ID: 1680790)
Visitor Counter : 34


text:
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলগী মীফম্না ‘ দিফেন্স…
প্রধানমন্ত্রী শ্রী নরেন্দ্র মোদীনা ঙসি নীতি আয়োগপু বিজন দোকুমেন্ত অমা শেম্ননবা কৌখ্রে…
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলগী মীফম্না প্রধানমন্…
প্রধানমন্ত্রী শ্রী নরেন্দ্র মোদী অমসুং বাঙ্গলাদেশকী প্রধানমন্ত্রী শেখ হসীনাগী ভিদিও ক…
প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ত্রান্সজেন্দর মীও…
মন্ত্রীমন্দলনা বেনামী ত্রান্সেক্সন ( প্রোহিবিসন ) এমেন্দমেন্ত বিল,২০১৫ শেমদোক্নবা অয়া…
SILCHAR, July 23: Owing to the mass soil erosion, the residents of PWD road of Sing…


text:
ইম্ফাল, সেপ্টেম্বর ২১ : মণিপুরী শুমাঙ লীলাদা থোইদোক্না মীয়াম্না ‘চাকথেকপী নব’ হায়না খঙনবা চৌধুরিময়ূম নবচন্দ্র শর্ম্মা মশাগী অনাবা অমনা মরম ওইরগা ঙসি ন
ইম্ফাল, সেপ্টেম্বর ২১ : মণিপুরী শুমাঙ লীলাদা থোইদোক্না মীয়াম্না ‘চাকথেকপী নব’ হায়না খঙনবা চৌধুরিময়ূম নবচন্দ্র শর্ম্মা মশাগী অনাবা অমনা মরম ওইরগা ঙসি নুংথিল পূং ২.৩০ রোম তারকপদা জেনিমস হোস্পিটালদা লৈখিদ্রে। লৈখিদবা মতমদা মশাগী চহী ৭০ রোম শুখ্রে। মহাক্কী লোয়নবী, মচানুপী ৬ অমসুং মচানুপা ১ থম্লম্মী।
শুমাঙ লীলাগী শক্নায়রবা নুপী খোঞ্জেল শৈশকপা নবচন্দ্র শর্ম্মা বামোন লৈকায় ব্রহ্মপুরদা পোক্লবা মতুং খুম্বোংদা মতম কুইনা লৈরম্মী। মসিগী মহাকপু মীয়াম্না ‘খুম্বোং নব’ হায়নসু খঙনখি। হৌজিক্না মহাক্কী পোক্নফম বামোন লৈকায় ব্রহ্মপুরদা লৈরে। ইং ১৯৭৭ তা দি নহারোল খোঙথাং আর্টিষ্ট এসোসিয়েশন (চাকথেকপী পার্টি) হায়রিবা লীলা কাঙবুসিদা নুপী খোঞ্জেলগী শৈশকপা অমা ওইনা য়াওদুনা শুমাঙ লীলাগী লমসিদা খোঙদাবা হৌরকখি। লীলা কাঙবু অসিদগী শুকহোং হোংদনা চাউরাক্না চহী ৩০ রোম লীলা য়াওরম্লগা মহাক শুমাঙ লীলাদগী পোত্থাখি। শৈশকপা অসি মণিপুর ষ্টেট ফিল্ম ডিবেলপমেন্ট কোর্পোরেসন্দশু থবক তৌরম্মী।
থোইদোক্না লীলা কাঙবু অসিগী ‘অসিরা মীওইবগী পুন্সি’ হায়রিবা লীলাসিদা য়ুম্না খুনৌদগী মমিং লৈরবা নুপী শাবী কুলানা চাকথেকপীগী শক্তাম লাংলগা মহাক্না নুপী খোঞ্জেলদা শকখিবা ‘ইচোয় চোইরে ৱাখলসে নুংশিবনা শুমহৎলে’ হায়রিবা ঈশৈ অসি মীয়াম্না য়াম্না পাম্নখিবা অমদি চুনখিবদুনা মহাক্কী ‘খুম্বোং নব’ হায়বা মিং অসিদগী ‘চাকথেকপী নব’ হায়বসিদা মীয়াম্না হেন্না খঙনরকখিবদা নৎতনা লীলা পার্টি অসিসু ‘চাকথেকপী পার্টি’ হায়না খঙনখি।
শৈশকপা অসিগী শুমাঙ লীলাদা ঙসিফাওবদা মীয়াম্না কাউদনা লৈহৌরবা ঈশৈশিংগী মরক্তা ‘শঙবান্নবা আতিয়া’ লীলাগী ‘ঙসি লোক্তাক খোঙবানসিদা’, ‘স্বর্গগী লৈকোল’ লীলাগী ‘নঙবু অঙাঙবা কুরাও মপালদা খোইনীংনা তোংবা উরক্তবরা, নহা ওইরক্তবরা’, ‘নাইট ক্লাব’ কী ‘লমদম তাম্না লৈখ্রবা’, ‘অপাইবা লৈচিল’ গী ‘কনাগী শক্তম্বু’ হায়রিবশিং অসি পনবা য়াই। শুমাঙ লীলাদতা নৎতনা মহাক্না নুপী খোঞ্জেলদা শকপা অডিও কেসেট কয়া অমসুং খূদোল তৌরম্মী।
সোর্স: পোক্নফম


text:
প্রধান মন্ত্রী শ্রী নরেন্দ্র মোদীনা এজুকেসন সেক্তরদা মায় পাক্না বজেৎ প্রোবিজন হাপনবা ৱেবিনারদা ৱা ঙাংখ্রে।
ৱেবিনার অসিদা ৱা ঙাংলদুনা, প্রধান মন্ত্রীনা হায় মদুদি ভারত অসি মরোমদোম লেপচনবা, লৈবাক অসিগী নহাশিং অসিদা থাজবা থম্বা অসি চপ মান্ননা মরু ওইরি। মশাদা থাজবা লৈবা হায়বা অসি নহাশিং অসিনা মখোয়গী মহৈ অমসুং লৌশিংদা থাজবা লৈরবা মতমদা লাক্কনি। মখোয়দা মশাদা থাজবা লৈবা হায়বা অসি মহৈশিং অসিনা মখোয়গী থবক্কী খুদোংচাবা অমা পীবা ঙম্বা অমসুং তঙাইফদনা লৈবা হৈ-শিংবা অসিদা ওইরক্কনি।মহাক্না হায়খি মদুদি অনৌবা নেস্নেল এজুকেসন পোলিসি অসি হায়রিবা অসিদা খন্দুনা শেমখিবনি। নেস্নেল এজুকেসন পোলিসি অসি প্রি-নর্সরী দগীনা পি.ঐচ.দি. ফাওবা অথুবা মতমদা প্রোবিজনশিং অসি হাপ্পগী তঙাইফদবা লৈরে হায়না মহাক্না মরুওইনা ফোংদোকখি অমসুং বজেত অসিনা হিরম অসিদা হায়নিঙাই লৈতনা মতেং পীরগনি।
প্রধান মন্ত্রী হায় মদুদি চহি অসিগী হকশেলগী হেক মথংদা অনিশুবা খ্বায়দগী চাওবা বজেত অসি এজুকেসন, স্কীল, থিজন-হুমজিনবা অমসুং অনৌবা পুথোকপা অসিনি। মহাক্না লৈবাক অসিগী কোলেজশিং অমসুং য়ুনিভর্সিতিশিংগা অফবা মরী থম্নবা হায়জখি। মহাক্না হায় হায় মদুদি মরুওইনা বজেত অসিদা স্কীল চাওখৎহনবা, হেন্না ফগৎহনবা অমসুং তাকপি-তম্বিবা অসিগীদমক থম্লিবা অসি মমাংদা অমুক্তা থোকখ্রিদবা অমনি। বজেৎ চাওথোকহনবা অসিনা এজুকেসন্দা মতিক চাবা থবক ফংনবা অমসুং ইন্ত্রিপ্রেন্যুএলদা অঙম্বা তাঞ্জা অমা পীরি।হোৎনরিবা অসিগী মরম্না, মহাক্না হায় হায় মদুদি, ঙসিদি ভারত অসি সাইন্তিফিক পব্লিকেসনস, পি.ঐচ.দি. স্কোলারগী মশীং অমসুং স্তার্ত-অপ ইকোসিস্তেমদা মকোক থোংবা লৈবাক অহুমগী মনুংদা লৈরি। মহাক্না হায় হায় মদুদি ভারত অসি গ্লোবেল ইন্নোবেসন ইন্দেক্সতা ৫০শুবা রেঙ্কতা লৈরি অমসুং লেপ্পা লৈতনা ফগৎলক্লি। মহাক্না হায় হায় মদুদি মহৈরোইশিং অমসুং নহা ওইরিবা সাইন্তিস্তশিংগীদমক লেপ্পা লৈতনা হায়র এজুকেসন, রিসর্স অমসুং ইন্নোবেসন অসিদা অনৌবা খুদোংচাবা পীনবা মিয়েং চংবা হেনগৎলক্লি।
প্রধান মন্ত্রী অহানবা ওইনা হায় মদুদি, থম্লিবা পান্দম অসি স্কুলশিংদা অতল তিনকরিং লেবস তগীনা হায়র ইন্সতিত্যুসনগী অতল ইনক্যুবেসন সেন্তর ফাওবনি। লৈবাক অসিদা স্তার্ত অপকীদমক হেকাথোনগী অনৌবা চৎনবি পুথোক্লে হায়রিবা অসিনা লৈবাক অসিগী নহা অমসুং ইন্দস্ত্রীদা অকনবা শাফু অমা ওইরগনি। মহাক্না মখা তানা হায় মদুদি নেস্নেল ইনিসিএতিব ফোর দিবলপিং এন্দ হার্নেসিং ইন্নোবেসন স্তার্ত অপ ৩৫০০গী মথক্তা শেমগৎলে। মসিগা মান্ননা নেস্নেল সুপর কম্পুতিং মিসনগী মখাদা, সুপর কম্প্যুতর অহুম: পরম শিবাই, পরম শক্তি অমসুং পরম ব্রহ্মা হায়রিবা অসি আই.আই.তি.-খারাকপুরগী আই.আই.তি. অমসুং পুনেগী আই.আই.এস.ই.আর. দা লিংখৎপনি। মহাক্না খঙহল্লি মদুদি অসিগুম্বা সুপর কম্প্যুতরশিং লৈবাক অসিগী ইন্সতিত্যুৎতা পীনবা হায়রি।
প্রধান মন্ত্রী হায় মদুদি, লৌশিংগী ওইবা অমসুং রিসর্স অসিদা অথিবা থম্বা অসিনা লৈবাক্কী মাংজবা ওইগনি হায়না খন্দুনা মফম কয়া অমা হায়বদি স্পেস, এতোমিক ইনর্জি, দি.আর.দি.ও. অমসুং লৌউ-শিংউবগী লমদা নহাগী ওইনা হাংদোক্লি। প্রধান মন্ত্রী অহানবা ওইনা হায় মদুদি, লৈবাক অসি মেত্রোলোজীগা মরী লৈনবদা মালেমগী ওইবা থাক্তা লৈরে হায়রিবা অসিনা আর. অমসুং দি. লোমদা চংশিল্লি অমসুং ঐখোয়গী মালেমগীনা মায় পাকপা অমা ওইরি। ইকোসিস্তেম পুম্বা য়াম্না কান্নরগনি। মহাক্না হায় মদুদি, নেস্নেল রিসর্স সেন্তর অসি লৈবাক অসিগী অহানবা ওইনা শারিবনি। মসিগীদমক লুপা করোর ৫০ কাইথোক্লি। মসিনা রিসর্সকা মরী লৈনবা ইন্সতিত্যুৎশিংদা মপাঙ্গল কনখৎহনহনি অমসুং মসিনা একাদেমী অমসুং ইন্দস্ত্রীগা মরী ফগৎহনগনি। প্রধান মন্ত্রী হায় মদুদি বাইওতেক্নোলোজি রিসর্স অসিদা হেনগৎলক্লিবা ১০০ অমদি সরকারগী ওইবা পাংথোকপা থৌওং কয়াদগীনি। মহাক্না বাইওতেক্নোলোজি রিসর্স অসি ফুদ সেক্যুরিতি, ন্যুত্রিসন অমসুং লৌউ-শিংউবগী থবক্তা হেনগৎনবা হায়রি।
ইন্দিয়াগী হৈ-শিংবা অসি পল্লদুনা, প্রধান মন্ত্রী হায় মদুদি স্কীলগী সেত অমা থম্বগী তঙাইফদবা অমসুং নহাশিং অসিবু খ্বায়দগী ফবা থবকশিং পীবা, মালেমমগী ওইবা কেম্পস বার্তোন তৌবা। ইজ ওফ দুইং এপ্রেন্তিসশিপ প্রোগ্রামশিং অসিগী মিয়েং বজেত অসিনা লৈবাক অসিগী নহাশিং অসিদা য়াম্না কান্নবা পীগনি, হায়না প্রধান মন্ত্রী হায়।
শ্রী মোদীনা হায় মদুদি তুংগী ওইবা ফুয়েল অমসুং গ্রীন ইনর্জি অসিনা ঐখোয়গী ইনর্জি ইরোমদোম লেপচনবগীদমক মরু ওইরি। মসিগীদমক হায়দ্রোজেন মিসন অসি বজেত অসিদা মরুওইবা লাওথোকখ্রে। মহাক্না হায়খি মদুদি ভারত্তা হায়দ্রোজেন গারী চাংয়েং তৌখ্রে অমসুং হায়দ্রোজেন অসি গারীগী ফুয়েল ওইনা শিজিন্নবা হোৎনবা অমসুং মসিগীদমক ঐখোয়গীদমক ইন্দস্ত্রী অমা শেমজবা অসিনি।
প্রধান মন্ত্রী হায় মদুদি, অনৌবা নেস্নেল এজুকেসন পোলিসি অসিনা লোকেলগী ওইবা লোলশিং অসি হেন্না অমসুং হেন্না শিজিন্ননবা পুক্নিং থৌগৎলি। মহাক্না মখা তানা হায়খি মদুদি একাদেমিক, লোলদা হৈ-শিংলবশিং পুম্বনা লৈবাক অসিদা খ্বায়দগী ফবা অমসুং মসি ভারতকী ওইবা লোলদা ওইনা শেম-শাগদবনি। হায়রিবা অসি হৌজিক মতমগী ওইরিবা তেক্নোলোজি অসিদা মপুং ফানা ওইথোকপা য়াই। বজেত অসিদা য়াওরিবা নেস্নেল লেঙ্গোইজ ত্রান্সলেসন মিসন অসিনা হিরম অসিদা য়াম্না শাংনা মতেং পীগনি, হায়না মহাক্না হায়খি।
आत्मविश्वास तभी आता है, जब उसको ऐहसास होता है कि उसकी पढ़ाई, उसे अपना काम करने का अवसर दे रही है और जरूरी Skill भी।— PMO India (@PMOIndia) March 3, 2021
नई राष्ट्रीय शिक्षा नीति, इसी सोच के साथ बनाई गई है: PM @narendramodi
आत्मनिर्भर भारत के निर्माण के लिए देश के युवाओं में आत्मविश्वास उतना ही जरूरी है।— PMO India (@PMOIndia) March 3, 2021
आत्मविश्वास तभी आता है, जब युवा को अपनी Education, अपनी knowledge, पर पूरा विश्वास हो: PM @narendramodi
इस वर्ष के बजट में हेल्थ के बाद जो दूसरा सबसे बड़ा फोकस है, वो एजुकेशन, स्किल, रिसर्च और इनोवेशन पर ही है: PM @narendramodi— PMO India (@PMOIndia) March 3, 2021
बीते वर्षों में Education को Employability और Entrepreneurial Capabilities से जोड़ने का जो प्रयास किया गया है, ये बजट उनको और विस्तार देता है।— PMO India (@PMOIndia) March 3, 2021
इन्हीं प्रयासों का परिणाम है कि आज scientific publications के मामले में भारत टॉप थ्री देशों में आ चुका है: PM @narendramodi
पहली बार देश के स्कूलों में Atal Tinkering Labs से लेकर उच्च संस्थानों में Atal Incubation Centers तक पर फोकस किया जा रहा है।— PMO India (@PMOIndia) March 3, 2021
देश में स्टार्ट अप्स के लिए Hackathons की नई परंपरा देश में बन चुकी है, जो देश के युवाओं और इंडस्ट्री, दोनों के लिए बहुत बड़ी ताकत बन रही है: PM
Knowledge को, रिसर्च को, सीमित रखना देश के सामर्थ्य के साथ बहुत बड़ा अन्याय है।— PMO India (@PMOIndia) March 3, 2021
इसी सोच के साथ स्पेस हो, एटोमिक एनर्जी हो, DRDO हो, एग्रीकल्चर हो, ऐसे अनेक सेक्टर्स के दरवाज़े अपने प्रतिभाशाली युवाओं के लिए खोले जा रहे हैं: PM @narendramodi
भारत ने Hydrogen Vehicle का Test कर लिया है।— PMO India (@PMOIndia) March 3, 2021
अब हाइड्रोजन को ट्रांसपोर्ट के फ्यूल के रूप में उपयोगिता और इसके लिए खुद को इंडस्ट्री रेडी बनाने के लिए अब हमें मिलकर आगे बढ़ना होगा: PM @narendramodi
Future Fuel, Green Energy, हमारी Energy में आत्मनिर्भरता के लिए बहुत ज़रूरी है।— PMO India (@PMOIndia) March 3, 2021
इसलिए बजट में घोषित Hydrogen Mission एक बहुत बड़ा संकल्प है: PM @narendramodi
नई नेशनल एजुकेशन पॉलिसी में स्थानीय भाषा के ज्यादा से ज्यादा उपयोग के लिए प्रोत्साहन दिया गया है।— PMO India (@PMOIndia) March 3, 2021
अब ये सभी शिक्षाविदों का, हर भाषा के जानकारों का दायित्व है कि देश और दुनिया का Best Content भारतीय भाषाओं में कैसे तैयार हो।
टेक्नॉलॉजी के इस युग में ये पूरी तरह से संभव है: PM


text:
রেলৱে মন্ত্রালয়
ভারতকী রেলৱেনা লেম্না চাকলেন য়েন্থোকখিবা মিলিয়ন ২ হেনখ্রে
লৈবাক পুম্বদা চাউরাক্না মফম ৩০০দা কোবিদ-১৯না মরম ওইদুনা লোকদাউন মনুংদা চাকলেন য়েন্থোকখ্রে
ভারতকী রেলৱে ওর্গনাইজেসনশিংনা ফোং-ফোং শাবা থোংলবা চাক্লেন পীজনবা পুন্সিল্লে অমদি নুমিৎ খুদিংগী মীওই লিশিং কয়া পীজনবা আশা তৌরি
Posted On:
20 APR 2020 3:11PM by PIB Imphal
কোবিদ-১৯ না মরম ওইদুনা নেস্নেল লোকদাউন মনুংদা ভারতকী রেলৱেনা ফোং-ফোং শাবা থোংলবা চাক্লেন লেম্না য়েন্থোকখিবা ঙসি অপুনবা মশিং লাখ ২০.৫ হেনবগা লোয়ননা মিলিয়ন অনি হেনখ্রে।
মালেমগী লাইচৎ অসিনা মশিং য়াম্লবা মীওই কয়া অমা চাবা ফংদনা মমাংদা অমুক্তা ওইখিদ্রিবা ফিভম অমা ওইহল্লি। লাইচৎ অসিনা খ্বাইদগী শোকহল্লিবা অদুদি পন্দুনা লৈরিবা মীওইশিং, নুমিৎ খুদিংগী চরা তানবা লেবরশিং, মাইগ্রেন্তশিং, অঙাং, কুলীশিং, ময়ুম লৈজদবশিং, লাইরবশিং অমসুং ফ্লোতিং পোপুলেসনদগী কয়া অমনি।
রেলৱে ওর্গনাইজেসন কয়াদগী ভারতকী রেলৱে স্তাফশিংনা কোবিদ-১৯না মরম ওইদুনা লোকদাউন তৌখ্রবা মতুংদগী দরকার ওইবা মীওইশিংদা ফোং-ফোং শাবা থোংলবা চাক্লেন ফংহন্নবা ২০২০গী মার্চ ২৮দগী চোকথবা নাইদনা থবক তৌরি। রেলৱেনা আই.আর.সি.তি.সি. বেজ চাকখুমশিং, আর.পি.এফ. রিসোর্সশিং অমসুং এন.জি.ও.শিংগী কন্ত্রিব্যুসনগী থোংদা অয়ুক্কী চালেনগীদমক পেপর প্লেৎকা লোয়ননা য়াম্লবা থোং-থাক্লবা চিঞ্জাক অমদি নুমিদাংগী চাকলেনগীদমক চিঞ্জাক্কী পেকেৎশিং ফংহল্লি। দরকার ওইরবা মীওইশিংদা চিঞ্জাকশিং য়েন্থোকপা মতমদা সোসিয়েল দিস্তেন্সিং অমসুং লু-নানবা ঙাক্না চৎলি।
চিঞ্জাক য়েন্থোকপগী থৌরম অসি আর.পি.এফ., জি.আর.পি., জোনশিংগী কম্মর্সিয়েল বিভাগশিং , রাজ্য সরকারশিং, দিস্ত্রিক্ত এদমিনিস্ত্রেসনশিং অমসুং এন.জি.ও.শিংগী তেংবাংগা লোয়ননা পাংথোক্লি।
নই দিল্লী, বেঙ্গলোর, হুব্লী, মুম্বাই সেন্ত্রেল, অহমেদাবাদ, ভুসাবল, হাওরা, পতনা, গয়া, রাঞ্চী, কাতিহার, দীন দয়াল উপাধ্যয়া নগর, বালাসোর, বিজয়ৱাদা, খুর্দা, কৎপরী, তিরুচিরাপল্লী, ধনবাদ, গুৱাহাতী, সমস্তিপুর, প্রয়াগরাজ, ইতারসী, বিসাখাপত্নম, চেঙ্গালপাতু, পুনে, হাজিপুর, রাইপুর অমসুং তাতানগরদা লৈরিবা আই.আর.সি.তি.সি. বেজ চাকখুমশিংগা খুৎশম্নবগা লোয়ননা নের্দন, ৱেস্তর্ন, ইস্তর্ন, সাউদর্ন অমসুং সাউথ সেন্ত্রেলগুম্বা তোঙান-তোঙানবা জোনশিংদা শন্দোক্লি অমদি ঙসি ২০২০গী এপ্রিল ২০ ফাওবদা থোং-থাক্লবা চাক্লেন লাখ ২০.৫ হেন্না য়েন্থোকখ্রে।
মসিগী মনুংদা থোং-থাক্লবা চাক্লেন চাউরাক্না লাখ ১১.৬তি আই.আর.সি.তি.সি.না ফংহল্লি, চাক্লেন চাউরাক্না লাখ ৩.৬না আর.পি.এফ.না মসিগী রিসোর্সতগী ফংহল্লি, চাক্লেন চাউরাক্না লাখ ১.৫না রেলৱেগী কম্মর্সিয়েল অমসুং অতোপ্পা বিভাগশিংনা ফংহল্লি অমদি চাক্লেন চাউরাক্না লাখ ৩.৮না রেলৱে ওর্গনাইজেসনশিংগা থবক তৌমিন্নরিবা এন.জি.ও.শিংনা দোনেৎ তৌরকপনি।
রেলৱে প্রোতেক্সন ফোর্সনা আই.আর.সি.তি.সি., অতোপ্পা রেলৱে বিভাগশিং, এন.জি.ও.শিং অমসুং মশাগী চাকখুমনা শেম শাবা চিঞ্জাকশিং দরকার ওইবা মীওইশিংদা য়েন্থোকপদা অচৌবা থৌদাং অমা লৌরি। ২০২০গী মার্চ ২৮দা লোকেসন ৭৪ হেনবদা দরকার ওইরবা মীওই ৫৪১৯দা চিঞ্জাক য়েন্থোকপা হৌখিবগা লোয়ননা নুমিৎ খুদিংগী মীশিং হেঙ্গৎলক্লি। হৌজিক্কী ওইনা লৈবাক অসিগী চাউরাক্না মফম ৩০০দা আর.পি.এফ.না চাকলেনশিং ফংহল্লি।
য়ারিবা মখৈ মশিং য়াম্লবা মীওইশিংবু তেঙবাংনবা ভারতকী রেলৱে ওর্গনাইজেসনশিংনা ফোং-ফোং শাবা থোংলবা চাক্লেন পীজনবা পুন্সিল্লে অমদি নুমিৎ খুদিংগী মীওই লিশিং কয়া আশা তৌরি।
(Release ID: 1616401)
Visitor Counter : 57
Read this release in:
Kannada
,
Tamil
,
Telugu
,
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Malayalam


text:
খুরুমজরি!
‘মন কী বাত’কী মতেংদগী ময়ামগা উনজবগী খুদোংচাবা অদু অমুক্কা হন্না ফংজরে। ঈশিং লান্মীগী নুপী কমান্দর ৬না হৌখিবা থা কয়ামরুমদগী সমুদ্র কোইবা অদু ময়াম পুম্নমক্না খঙবীরমগনি। ‘নবিকা সাগর পরিক্রমা’ – মসিগী মরমদা ঐহাক ৱাফম খরদং ফোংদোকচগে। ভারতকী ইচানুপী ৬ অসিনা, মখোয়গী তীম্না সমুদ্রদা আই.এন.এস.ভি. তারিনীদা তোংদুনা নুমিৎ ২৫০ চুপ্না মালেম পুম্বা কোইরুরবা তুংদা মে ২১দা ভারত্তা হল্লক্লে। অমসুং লৈবাক পুম্বনা মখোয়বু হরাও–তয়াম্না ওকখি। মখোয়না তোঙান তোঙানবা মহাসাগর অমদি সমুদ্র কয়া লান্দুনা চাউরাক্না নৌতিকেল মাইল লিশিং ২২রোম লাপ্না কোইরুরে। মসি মালেমদা অহানবা ওইনা থোকপা থৌদোক্নি। হৌখিবা য়ুমশকৈশা নুমিত্তা ইচানুপীশিং অসিগা উন্নদুনা ৱারী শানবগী খুদোংচাবা ঐ ফংজখি। ইচানুপীশিং অসিগী থৌনা ফবগী খোংচৎ, ঈশিং লান্মীগী মিংচৎ হেনগৎহন্নবগী তাঞ্জা, ভারতপু মীয়াম্না ইকাই খুম্নবা হেনগৎনবগী তাঞ্জা, থোইদোক হেন্দোক্না মালেমদা ভারতকী ইচানুপীশিং অসি কনাদগীসু তাদে হায়বা পাউজেল অসি মীয়ামদা য়ৌহনবীবগীদমক্তা হন্না হন্না থাগৎপা ফোংদোকচরি। থৌনা ফনা অনৌবা মফম থিদোকপগী খোংচৎ অসি খঙদবা মী লৈতে। করিগুম্বা ঐখোয়না মীওইবা খুন্নাইগী হৌরকপগী খোংচৎ য়েংলুবদা উবা ফংলিবা অসি অসিগুম্বা থৌবা ফনা অনৌবা মফম থিদোকপগী ৱারী অসিতনি। করিগুম্বা খরা পাংথোক্নীংবগী ৱাখল, ময়াম্না চৎনরিবা লম্বীদগী হেন্দোক্লগা অনৌবা লম্বী অমা শেম্বগী ৱাখল, থোইদোক্না ময়াম্না তৌনদবা থবক তৌবগী ৱাফম, ঐসু করিগুম্বা খরা তৌবা ঙম্মি হায়না উৎনীংবগী ৱাখল, উৎপা ঙম্বা মীওই অসি মশিং য়ামদে অদুবু মখোয় খরা অসি চহি চা কয়া কয়া ফাওবা মীওই কোতি কোতিনা ইথিল পোক্নফম ওইদুনা লৈহৌরগনি। হৌখিবা নুমিৎ খরা অসিদা মাউন্ত এভরেস্ত কাবগী মরমদা খন্ন–নৈনবা অনৌ অনৌবা ৱাফম কয়া লাক্লি অমসুং চহি চা কয়াদগী এভরেস্তনা মীওইবা খুন্নাইবু শিংনদুনা লাক্লি অমসুং থৌনা ফরবা মীওই কয়ানা শিংনবা অসিবু মায়োক্নরি, মায়োক্নদুনা লাক্লি।
মেগী ১৬তা মহারাষ্ট্রগী চন্দ্রপুরগী আশ্রম–স্কুলগী ত্রাইবেল মহৈরোই ৫ – মনীষা ধুর্বে, প্রমেশ আলে, উমাকান্ত মদবী, কবিদাস কাতমোরে, বিকাস সোয়ামগী তীম্না মালেমগী খ্বাইদগী ৱাংবা চীংদোল অসি কাখি। আশ্রম–স্কুলগী মহৈরোইশিং অসিনা ২০১৭কী ওগস্তগী ত্রেনীং হৌখি। ৱর্ধা, হাইদ্রবাদ, দার্জিলিং, লেহ, লদ্দাখতা মখোয়গী ত্রেনীং তৌখি। নহারোলশিং অসি মিশন সৌর্য়গীদমক্তা খনখিবনি অমসুং মমিংগা চান্ননা এভরেস্তপু ঙমদুনা লৈবাক অপুনববু মাই পাকহল্লে। ঐনা চন্দ্রপুরগী স্কুলগী মীওইশিং অমদি ঐগী পীক্লিবা মরূপশিং অসিবু হন্না হন্না নুংঙাইবা ফোংদোকচরি। হন্দক্তা চহি ১৬ খক্তা ঙাইরিবী শিবাংগী পাথকনা নেপাল্লোমদগী এভরেস্তপু ঙমখিবী খ্বাইদগী চহি নৌরিবী ভারতকী নুপী ওইরে। ইচানুপী শিবাংগীবু হন্না হন্না নুংঙাইবা ফোংদোকচরি।
অজীত বজাজ অমদি মহাক্কী মচানুপী দীয়ানা এভরেস্তা পুন্না কামিন্নখিবা অহানবা মপা মচা ওইরে। নহা খক্তনা এভরেস্ত কাখিবা নত্তে। সঙ্গীতা বহলনা মে ১৯দা এভরেস্ত কাবা ঙমখি, মহাক চহি ৫০ হেল্লবীনি। এভরেস্ত কাখিবা মীওইশিং অসিনা মখোয় অসি চীং কাবগী লমদা হৈথোই–শিংথোইবতা নত্তনা য়াম্না খঙগনবসু ওই হায়বদু উৎলি। নুমিৎ খরনিগী মমাংদা ‘স্বচ্ছ গঙ্গা মিশন’গী মনুং চন্না বি.এস.এফ.কী কাংবু অমনা এভরেস্ত কাখি, মখোয়গী তীম অদুনা এভরেস্তগী অমোৎ অকাই কয়া মখাদা পুথরকখি। মশি য়াম্না শিংথানীংঙাই ওইবা থবক্নি, লোইননা লুবা–নানবা অমদি অকোইবগী ফিভম্বু ঙাকপদা মখোয়গী অচৌবা থৌদাং অদু উৎখি। চহি কয়াগী মমাংদগী মীওই কয়ানা এভরেস্ত কাদুনা লাক্লি, মখোয়গী মরক্তগী খরদি মাই পাকখি, অদুগুম্বা থৌনা ফবা ইচা নুপীশিং অদুবু ঐহাক্না হন্না হন্না নুংঙাইবা ফোংদোকচরি।
ঐগী নুংশিজরবা ইরৈবাকচাশিং মরু ওইনা ঐগী নহা ওইরিবা মরূপশিং! থা অনিগী মমাংদা ঐহাক্না ফিৎ ইন্দিয়াগী মরমদা ঙাংখি, মদুগী অফবা পাউখুম অসুক য়াম্না লাক্কনি হায়বসি ঐহাক থাজরুদে। মশিং য়ামখ্রবা মীয়াম্না মসিবু শৌগৎতুনা মাংজিল থারক্লি। ফিৎ ইন্দিয়াগী মতাংদা ঐনা খনজবদি ঐখোয়না শান্নরিবমখৈ লৈবাক অসিনা শান্নখিগনি। সোসিয়েল মীদিয়াদা মীয়াম্না ফিৎনেস চেলেঞ্জগী ভিদিওশিংদা মখোয় মশেল তেগ তৌনদুনা শিংনরি। ফিৎ ইন্দিয়াগী খোংজং অসিদা মীয়াম্না শরুক য়ানরি। ফিল্ম, শান্ন–খোৎনবা মীচম মীয়াম, লান্মী, স্কুলগী ওজা পুম্নমক্না শরুক য়াদুনা খোঞ্জেল হৌনা লাওরি – “ঐ ফিৎ ওইরবদি ভারতসু ফিৎ ওইগনি”। য়াম্না নুংঙাইরিবা ৱাফম অমদি ভারত ক্রিকেৎ তীমগী কেপ্তেন বিরাত কোহলীজীনা ঐবু শিংনরকই, ঐনা মহাক্কী শিংনবা অদু য়াজরে। মসি য়াম্না ফবা থবক অমনি হায়না ঐনা লৌজৈ, অমসুং অসিগুম্বা মখলগী শিংনবা অসিনা ঐখোয়বু ফিৎ লৈনবা অমদি অতোপ্পবুসু ফিৎ লৈহনবদা পুক্নীং থৌগৎলি।
ঐগী নুংশিজরবা ইরৈবাকচাশিং! ‘মন কী বাত’তা শান্ন–খোৎনবগী মতাংদা, শান্নরোইশিংগী মতাংদা ঐ য়াম্না ঙাংজখ্রে অমসুং হৌখিবা কমন ৱেল্থ গেম্সতা শান্নরোই ওইখিবী অমনা অসুম্না হায়বীরকই –
“সারবু খুরুমজরি! ঐ নোয়দাদগী ছবী য়াদবনি, ঐ অদোমগী মন কী বাত চাং নাইনা তাজবা মীশক্নি অমসুং ঙসি ঐহাক অদোমদা ঐগী পুক্নীংগী ৱাফম খরা ফোংদোকচবা পামজৈ। কালেন শুতি থাবা হৌরে, মমা অমা ওইনা ঐনা হায়জনীংবদি অঙাংশিংনা অয়াম্বা মতমদা ইন্তর্নেৎ গেম শান্নদুনা অয়াম্বা মতম লেল্লি, ঐখোয়না অঙাং ওইরিঙৈদদি মপান্দনা অয়াম্বা শান্নৈ। মশান্না অমা য়াওই মদুদা নুং মচা তরেৎখক লোনখৎনরগা মদুদা বোল অমনা থোমদুনা শান্নৈ, খো খোসু শান্নৈ। অদুবু হৌজিক্তি মদু মাংখ্রবগুম্লে। ঐনা হায়জনীংবদি হৌজিক্কী মীরোলশিং অসিদা মহৌশাদগী শান্নরকপা মশান্না খরগী মতাংদা হায়বীয়ু। অদু ওইরবদি মখোয় খরা পাম্লকপসু য়াই। থাগৎচরি।”
ছবী য়াদবজী, ফোন তৌবীরকপগীদমক অদোম্বু থাগৎচরি। অশেংবমক্নি, মমাংঙৈদা লৈরক–খুল্লক্তা অঙাংশিংনা শান্নরম্বা মশান্নশিং অদু হৌজিক্তি য়াম্না হন্থরে। মশান্নশিং অসি থোইদোক্না কালেন শুতিগা থানবা য়াদ্রবা শরুক অমা ওইরম্মি। নুংথিলগী মতমদা নত্রগনা নুমিদাং চাক চাবা তোক্লবা মতুংদা অফা–অপুন অমত্তা য়াওদনা য়াম্না নুংঙাইনা শান্নৈ। মশান্না খরদি ইমুং পুম্বগা লোইননা শান্নমিন্নবসু য়াওই। পিৎথু নত্রগা কঞ্চে, খো খো, খুং উংবী নত্রগা চৈতেক–কোৎপী … মশিং য়ামখ্রবা মশান্ননি। মসি কশ্মীরদগী কন্যরুমারী, কচ্ছদগী কামরূপ ফাওবা মমিং তোঙাল্লবসু অঙাং পুম্নমক্না শান্নবা মশান্ননি। মফম মান্নদবগী লোন খেন্নবনা মরম ওইদুনা তোঙান তোঙানবা মমিং কৌনবগী ৱানি। শম্না হায়রবদা পিৎথু হায়রিবা মশান্না অসি তোঙান তোঙানবা মফমগী তোঙান তোঙানবা মমিং কৌনৈ। কনানা মসিবু লাগোরী, সাতোলিয়া, নুং তরেৎ, দিকোরী, সতোদিয়া অসুম্না মশান্না অমা খক্তংদা তোঙানবা মমিং কয়া থোল্লি। থাইনগী মশান্নশিং অসিদা মখল অনি হায়বদি মনুংগী মশান্না অমদি মপানগী মশান্না খাইদোকই। ঐখোয়গী লৈবাক অসিগী খেন্নবা শক্তম মশান্নশিং অসিদা উবা ফংই। মশান্না অমখক্তংবু তোঙানবা মফমশিংদা তোঙানবা মমিংদা খঙনৈ। ঐ গুজরাত্তগীনি মফম অদুদা মশান্না অমা লৈ মদু চোমল–ইস্তো কৌই। ফিৎ ৮x৮গী স্ক্বার বোর্দ অমদা মঙ্গে মরু নত্রগা লিকোন নত্রগা দাইসনা লংদুনা শান্নৈ। মশান্না অসি লৈবাক অসিগী রাজ্য খুদিংমক্তা শান্নৈ। কর্নাতক্তনা চৌকাবারা, মধ্যপ্রদেশতনা অত্তু কৌই। কেরলদনা পকীরাকালী অদুগা মহারাষ্ট্রদনা তম্পল, তমিলনাদুদনা দায়াম অমসুং শ্যাম, রাজস্থান্দনা চংগাপো কৌই। অদুবু শান্নরুরগদি লোন খেন্নবনা মমিং খেন্নবনি – এহ! মসিদি ঐখোয়সু শান্নৈনা, হায়না অদুম হায়নৈ। অঙাং ওইরিঙৈদা চৈতেক কোৎপী শান্নরক্তবা কনা য়াওবগে। মসি খুঙ্গংদগীনা শহর ফাওবা শান্নবা মশান্ননি। লৈবাক অসিগী তোঙান তোঙানবা মফমশিংদা তোঙান তোঙানবা মমিং কৌনৈ। আনধ্র প্রদেশতা মসিবু গোতিবিল্লা নত্রগা কর্রবিল্লা হায়না খঙনৈ। উরিসাদা মসি গুলিবারী হায়না কৌই, মহারাষ্ট্রদা বিত্তিদালু কৌই। ময়াম্নসু উবীরমগনি ইকাই থিগনবা অঙাংশিংসু শান্নবা মতমদদি য়াম্না ঙাওশিন্নৈ। মতম অদুদা মখোয় মশাগী অশেংবা শক্তম অদু উৎথোকচরকই। অহলশিংসু অদুমঙাই, হেক য়েংবদদি য়াম্না চীং–লেম্বা মাল্লগা শান্নরকপা মতমদদি মখোয়দা য়াওরিবা অঙাং ওইবগী মতৌ অদু মথন্তা উৎথোকচরকই। থাইনগী মশান্নশিংদা হকচাং শাজেন্তা নত্তনা ঐখোয়গী ৱাখল খলহনবা ঙম্বগী শক্তি পুক্নীং চংবা মীৎ–নাশিংবা অমসুং শরিৎ–শরাৎ হৈবা অসিনচীংবা হেনগৎহল্লি। লোইননা শান্নবতা নত্তনা পুন্সিগী মমলসু খঙহল্লি। পান্দম লেপ্পা, পুক্নীং চংবা, অপুনবগী ৱাখল খলহনবা, অমগা–অমগা মতেং পাংনবা অসিনচীংবা তম্বি। হন্দক্তা ব্যুজিনেস মেনেজমেন্তকা মরি লৈননা পংথোকপা ত্রেনিং প্রোগ্রামশিংদা ওভরওল দিবেলপমেন্ত পার্সোনেলিতী অমদি ইন্তর্পাসোনেল স্কিল হেনগৎহন্নবগীদমক্তা ঐখোয়গী থাইনগী মশান্নশিং অসি শিজিন্নবা থেংনৈ। মসিনা ওভরওল দিবেলপমেন্তা য়াম্না লাইনা মতেং পাংবা ঙম্মি লোইননা শান্নবগী চহি হায়বা অমা তোঙান্না লৈতে। অঙাং মচাদগী হৌরগা মপু–মবেন পুন্না শান্নমিন্নরবদি জেনরেসন গেব হায়বদু লৈররোই লোইননা ঐখোয়গী চৎনবী হৌন–লোনচৎ পুম্নমক খঙমিন্নগনি। মশান্না খরদি ঐখোয়গী খুন্নাই অমদি অকোইবগী ফিভম্বু ঙাকপদা মতেং পাংলি। ঐখোয়গী মশান্নশিং অসি মাংখিবতা নত্তনা ঐখোয়গী অঙাং ওইরিঙৈগী পুন্সিসু মাংখিদুনা শৈরেং ওইনা তাদুনা লৈহৌরগদরা হায়না পাখৎতবা ঙমদে।
লন–থুম অসিসু লৌরো
মিংচৎ অসিসু লৌরো
নহা ওইবগী মতম অসিসু মুনখ্রো
অদুবু ঐঙোন্দা হনবীরকউ অঙাং ওইরিঙৈগী নোংজু থা
অদুঙৈগী চেগী হি, অদুঙৈগী নোংগী ঈশিং
ঈশৈ অসি ওইনা তাদুনা লৈহৌরগনি মরম অদুনা থাইনগী মশান্নশিং অসিবু মাংহন্দনবা স্কুল, লৈকাই, নহাগী লুপশিংনা চোংথোকপীরক্তুনা মসি য়োকখৎসি। ক্রাউদ সোর্সিংগী মতেংনা ঐখোয়গী থাইনগী মশান্নশিং অসিগী অচৌবা আর্কাইব অমা শেমবা য়াই। মশান্নশিং অসিগী ভিদিও শেমদুনা চৎন–কাংলোনশিংবু উৎপা য়াই। এনিমেসন ফিল্ম শেমদুনা লৈরক্তা শান্নরম্মি হায়বদা অঙকপা ফাওজরিবা ঐখোয়গী মীরোল অসিবু য়েংহনবা তঙাইফদে। অদুম তৌরবদি মখোয়না য়েংগনি,শান্নগনি অমদি নুংঙাইবা ফাওগনি।
ঐগী নুংশিজরবা ইরৈবাকচাশিং! লাক্লিবা জুন ৫দা পাংথোক্কদৌরিবা ৱার্ল্দ এনভাইরনমেন্ত দে সেলেব্রেসন অসি ভারতনা য়ুম্বু ওইগনি। মসি ভারতকী য়াম্না মরু ওইবা মাই পাকপা অমনি। মসি ঈশিং নুংশিৎ হোংহনবা হন্থহন্নবগী লমদা ভারতনা মাংজিল থারি হায়বসিগী খুদম্নি। হন্দক্কী থীমদি ‘বীৎ প্লাস্তিক পোলুসন’ হায়বসিনি। ঐনা অদোমদা হায়জরি মদুদি থীম অসিগী ৱাখল্লোন অমদি মসিগী মরু ওইবা অদুবু খঙবগা লোইননা ঐখোয় পুম্নমক্না পোলিথিন, হন্থবা থাক্কী প্লাস্তিক শিজিন্নরগুমসি। প্লাস্তিক পোলুসন্না মহৌশিগী ফিভমদা, ৱাইল্দ লাইফতা, অমদি ঐখোয়গী হকচাংদা ফত্তবা মমি তাহল্লিবা অসি হন্থহন্ননবা হোৎনরসি। ৱাল্দ ইনভাইরনমেন্ত দেগী ৱেবসাইৎ ৱেদ–ইন্দিয়া ২০১৮দা চংদুনা মদুদা পুক্নীং নুংঙাইবা মওংদা য়াওরিবা কান্নবা ৱাফমশিং অদু খঙমিন্নসি। অমসুং ঐখোয়গী নুংতিগী পুন্সিদা পান্সিন্ননবা হোৎনরসি। য়াম্না শাবা মতমদা নোং লেপ্তনা চুবা মতম ইচাউ থোকপা মতমদা কা হেন্না ইংবা মতমদা ঐখোয় পুম্নমক হৈথোই–শিংথোইরবা অমগুম গ্লোবেল ৱার্মিং অমসুং ক্লাইমেৎ চেঞ্জগী মরমদা ৱা ঙাংই। অদুবু ঙাংবা খক্তনা য়ারবরা? মহৌশাগী অকোইবগী ফিভম্বু খঙবা মসিবু ঙাক–শেনবা হায়বা অসি ঐখোয়গী লমচৎ ওইগদবনি, ঐখোয়গী ইনাৎ ওইগদবনি। হৌখিবা চয়োল খরা অসিদা ঐখোয়না মহৌশাগী ওইবা নত্তবদা লৈবাক অসিগী মফম খরদা উফুলগী নুংশিৎ শিৎপা অকনবা নুংশিৎকা লোইনা অকনবা নোং চুবা থেংনখ্রে। থৱাই অমদি লন–থুমদা অমাং–অতা থোকখ্রে। মসি পুম্নমক অসি ঈশিং–নুংশিৎকী খোংচৎতা অওনবা লাকপননি। ঐখোয়গী ইনাৎ, ঐখোয়গী চৎন–লোনচৎনা মহৌশাগা মুক্নবা তম্বীরি। ঐখোয়না মহৌশাগা লোইননা অফবা, অচেৎপা মরি থমগদবনি। মহাত্মা গান্ধীনা পুন্সিগী খোংথাং খুদিংদা ৱাফম অসিবু শৌগৎতুনা হায়রম্মি। ঙসিদি ভারতনা ক্লাইমেৎ জস্তিসকী মতাংদা ৱা ঙাংলি। ভারতনা কোপ২১ অমসুং পেরিস এগ্রিমেন্তকী মতমদা মরু ওইবা থৌদাং লৌখিবা মতম অমদি ইন্তর্নেস্নেল সোলর এলাইন্সকী মতেংনা মালেম পুম্ববু অমত্তা ওইনা পুন্সিনবা পুম্নমক অসিগী নুংদা মহাত্মা গান্ধীগী মংলান অসিবু মপুং ফাহনবগী ৱাখল্লোন অদুনি। ইনভাইরনমেন্ত দে পাংথোকপা মতমদা ঐখোয় পুম্নমক্না খনগদবদি ঐখোয়না ঐখোয়গী প্লানেৎ অসিবু লু–নান্না অমদি ইশং–শংনা থম্নবগীদমক করি তৌবা য়াই হায়বসিনি। মতৌ করম্না মাইকৈ অসোমদা চংশিনগদগে হায়বা অসিনি। করি ইনোবেতিব তৌবা য়াই? নোংজু থা লাক্কদৌরে, ঐখোয়না উ থাবগী পান্দম থম্বা য়াই। শুপ্নগী উ থাবা খক নত্তে মখোয়না চাউদ্রি ফাওবা মখোয়বু ঙাক–শেন্নবা হোৎনগদবনি।
ঐগী নুংশিজরবা ইরৈবাকচাশিং অমসুং থোই–দোক হেন্দোক্না ঐগী নহা ওইরিবা মরূপশিং! নখোয়না জুন ২১বু মতম পুম্বদা নীংশিংলি। অদোম খক্তা নত্তে, ঐ খক্তা নত্তে তাইবং পুম্বনা জুন ২১বু নীংশিংলি। মালেম পুম্বনা জুন ২১ অসি মালেমগী য়োগগী নুমিৎ হায়না পাংথোক্নৈ। মালেম পুম্বনা কুমওন অসি পাংথোক্ননবগীদমক য়াম্না চাউনা শেম–শারি হায়বগী পাউসু ফংলে। হৌখিবা চহি খরা অসিদা মীপুম খুদিংমক্তা ফাওখিবদি য়োগ ফোর য়ুনিতী অমসুং হার্মোনিয়স সোসাইতী হায়বা পাউজেল অসিনি। চহি চা কয়াগী মমাংদা সংস্কৃৎকী অফাওবা কবি ভর্তৃহরিনা শতকত্রয়্মদা ইবীরম্মি –
ধৈর্য়ং য়স্য পিতা ক্ষমা চ জননী শান্তিশিচরং গেহিনী
সত্যং সূনুরয়ং দয়া চ ভগিনী ভ্রাতা মনঃ সংয়মঃ।
শয়্যা ভুমিতলং দিশোSপি বসনং জ্ঞানামৃতং ভোজনং
এতে য়স্য কুতিম্বিনঃ বদ সখে কস্মাদ্ ভয়ং য়োগিনঃ॥
চহি চা কয়াগী মমাংদা হায়রম্বা ৱাফম অসিগী ৱাহন্থোক্তি, চাং নাইনা য়োগ তৌবনা অফবা গুন খরদি ঐগী মরি–মতা অমদি মরূপ–মপাংগী মতৌগুম ওই হায়বা অসিনি। য়োগ তৌবনা ঐখোয়দা থৌনা হাপ্পি অমসুং ঐখোয়বু ইপাগী মতৌগুম্না ঙাক–শেনবী। মমানা মচাশিংগী মফমদা উৎপা মতৌগুম ঙাকপীবগী ৱাখল্লোন ফাওহল্লি। পুক্নীং ইং–তপ্পা হায়বসিনা ঐখোয়গী লেংদ্রবা মরূপ ওই। ভর্তৃহরিনা হায়বীরম্মি মদুদি চাং নাইনা য়োগ তৌবনা, অচুম্বা হায়বা অসিনা ঐখোয়গী ইচা, মীনুংশিনা ঐখোয়গী ইচে–ইচল, পুক্নীংবু খুদুম চনবনা ঐখোয়গী ইবুং–ইপ্বা, মালেম লৈমনা ঐখোয়গী ফমুং অমসুং লৌশিংনা ঐখোয়গী অরাম্বা কোহনবা ওই। অসুক য়াম্বা গুনশিং অসিনা মরু ওইরবদি য়োগদি মখল খুদিংমক্কী অকিবা পুম্নমক মাইথিবা পীবা ঙম্বা তাবনি। অমুক্কা হন্না ঐনা ঐগী ইরৈবাকচাশিংদা হায়জরি মদুদি লিশাং শিৎনা চৎথরক্লিবা য়োগগী চৎন–লোনচৎ অসিবু মাং লোমদা পুখৎসি অমসুং মশা–মউ ফবা নুংঙাই–য়াইফবা অমদি অফবা ৱাখল্লোন্না মপুং ওইবা লৈবাক অমা শেমগৎসি।
ঐগী নুংশিরবা ইরৈবাকচাশিং! ঙসি অসি মে ২৭নি। ভারতকী অহানবা প্রধান মন্ত্রী পন্দিৎ জৱহরলাল নেহরু লৈখিদবগী কুমওন নুমিৎনি। ঐনা পন্দিৎজীবু খুরুমজরি। মে থা অসি নীংশিংবা অসিদা বীর সাবরকরগসু মরি লৈনৈ। ১৮৫৭তা অংগ্রেজশিংদা ভারত মচাশিংনা মশাগী থৌনা উৎখিবদু মে থা অসিদনি। লৈবাক অসিগী মফম কয়াদা ঐখোয়গী জৱান অমসুং লৌমীশিংনা মশাগী থৌনা উৎতুনা অরানবগী মায়োক্তা হৌখিবা ইহৌনি। নুংঙাইত্রিবদি ঐখোয়না অসুক কুইবা অসি ১৮৫৭কী থৌদোকপু শুপ্নতগী শিফাই লালহৌ ওইনা উবা অসিনি। অশেংবদি থৌদোক অসিবু মীৎয়েং হন্থনা য়েংবতা নত্তনা ঐখোয়গী ইশাগী চাউথোকচববু চৈথেং পীননবা হোৎনজবনি। বীর সাবরকর খক্তনদি অকিবা লৈতনা ইখি মদুদি ১৮৫৭কী থৌদোক অদু ইচম চম্বা লালহৌ নত্তে নীং খা তম্বগী অহানবা লাঞ্জংনি। সাবরকরগা লোইননা লন্দনগী ইন্দিয়া হাউসকী অথৌবশিংগা লোইনা থৌদোক অসিগী চহি ৫০শুবা কুমওন য়াম্না চাউনা পাংথোকখি। মসি অঙকপা চান্নবা অমসুনি মদুদি নীং তম্বগী অহানবা লালহৌ হৌখিবা থা অসি বীর সবরকরগী মপোক থাসুনি। সাবরকর অসি খুৎশু–খুৎলাই অমসুং লাইরিক–লাইশুগী লম অনিমক্তা থোইদোক–হেন্দোক্না হৈ–শিংই। অয়াম্বনদি বীর সাবরকরবু মহাক্কী মতিক মথৌনা অমসুং ব্রিতিশ লৈঙাক্কী মায়োক্তা হৌখিবা ইহৌগীদমক খঙনৈ অদুবু মসিদা নত্তনা মহাক্তি অথোইবা কবি অমসুং খুন্নাইগী অওনবা পুরকপা মীশক্নি। সাবরকরজীগী মরমদা ইকাই খুম্নজনীংঙাই ওইরবা অতল বিহারী বাজপেয়ীজীনা হায়বীরম্মি সাবরকর হায়বদি মঙাল হায়বনি, কৎথোকপনি। অচেৎপা লাইনীংনি, তঙাইফদবা মচলনি। থোৎপ–নৌবনি, তেঞ্জৈনি অমদি থাংশাংনি। অতলজীনা কয়াদা চুম্না হায়বীরম্লিবা। সাবরকরদি শৈরেং অমসুং লালহৌ অনিমক পুন্না চৎমিন্নৈ। মীওইবগী ইহুল খঙবা কবি অমা ওইবতা নত্তনা মহাক্তি থৌনা ফবা লালহৌবা অমসুনি।
ঐগী নুংশিজরবা ইচিল ইনাওশিং! ঐনা তি.ভি.দা ৱারী অমখক উখি। রাজস্থানগী সীকর খুঙ্গংগী লাইরবী ইচানুপীশিংগীনি। ফত্ত–হাওদি থিবদগী হৌরগা য়ুমথোং খুদিং চাকনীবা চৎপী ইচানুপীশিং অদু ঙসিদি ফি–রোল তুবা তমদুনা লাইরবশিংগীদমক ফি তুরি। মফম অসিগী নুপী মচাশিংনা ঙসিদি মশাগী অমদি ইমুং মনুংগীতা নত্তনা ইচম চম্বদগী হৌরগা ফজবা ফিজোল ফাওবা তুরি। মসিগা লোইননা স্কিল দিবেলপমেন্তকী কোর্সশিং তৌরি। ঙসিদি নুপী মচাশিং অসি মরোমদোম লেপচবা ঙম্লে। ইকাই খুম্নবা পুন্সিদা হিংলি অমসুং মখোয় মখোয়গী ইমুং–মনুংগী পাঙ্গলসু ওইরে। ঐনা অনীংবা অমসুং থাজবগা লোইননা নুপী মচাশিং অসিগী মঙাল নাইবা তুংগী পুন্সি অমগীদমক য়াইফ–মঙ্গল পীজরি। করিগুম্বা খরা তৌগে হায়বগী ইখৌ লাংবা অমসুং অচেৎপা ফিরেপ লৈরবদি খুদোং থিবা কয়াগী মরক্তসু মাই পাকপা ঙম্মি হায়বসি মখোয়না উৎলে। মসি সীকর খক্তগী নত্তে হিন্দুস্তানগী কাচিন অমদা হেক্তা উবা ফংগনি। করিগুম্বা অদোম্না য়ুমলোন–কৈরোন্নবদা মীৎয়েং থম্লবদি মখোয়না মতৌ করম্না খুদোং থিবা কয়াবু মাইথিবা পীবগে হায়বদু উবা ফংগনি। ঐখোয়না চাগী দুকান্দা চা থকপা মতমদা চাগী মহাও লৌবতা নত্তনা হিরম কয়াগী মরমদা ঙাংন–শক্নবা অমদি নৈনবা তত্তনা থেংনৈ। নৈনবা অসি রাজনীতি, খুন্নাই, সিনেমা, দ্রমা, শান্ন–খোৎনবা অমদি লৈবাক্কী ওইবা ৱাফম কয়া ওইবা য়াই। অদুবু অয়াম্বা মতমদা মসি নৈনবা খক্তনি। অদুবু অখাং কনবগা লোইননা অচুম্বা লম্বীদা থবক পাংথোক্নবা চংশিনবা মীওইসু লৈ। অতোপ্পগী মংলানবু মশাগী ওন্থোক্তুনা মদুবু মপুং ফাননবা হোৎনবদা মশা ফাওবা কাওথোকপগী ৱারী উরিসাগী কতক শহরগী খাংপোকশঙ অমদা লৈবা দি. প্রকাশ রাওগী ৱারীনি। ঙরাংতা ঐগা দি. প্রকাশ রাওগা উনবগী তাঞ্জা অমা ফংখি। শ্রীমান দি. প্রকাশ রাও চহি ৫০ রোমদগী শহরদা চা য়োল্লক্লম্মি। ইচম চম্বা চা য়োনবা মীশক্নি, অদোম্না ঙকপীগনি মদুদি মহাক্না অঙাং ৭০দগী হেনবগী পুন্সিদা মহৈগী মঙাল পীরি। মহাক্না খাংপোকশঙশিংদা লৈবা অঙাংশিংগীদমক্তা ‘আশা আশ্বাসন’ কৌবা স্কুল অমা লিংখৎখি। মদুদা লাইরবা চা য়োনবা মীশক অসিনা চা য়োনবদগী ফংলকপা শেনফমদগী ৫০% শিজিন্নৈ। মহাক্না স্কুলগী অঙাংশিং অসিগী মহৈ–মশিং, হকশেল অমদি চান–থক্ননবশিং য়েংশিল্লি। দি.প্রকাশ রাওগী হোৎনবা কনবা, নীংহন্নদবা অমসুং লাইরবা অঙাংশিংবু অনৌবা মাইকৈ অমদা পুবীবগীদমক ঐনা মহাকপু থাগৎপা ফোংদোকচরি।
জুনগী থা অসি অসুক্কী মতিক শাবনা মরম ওইদুনা মীপুম খুদিংমক্না নোংবু খৌরাংনা ঙাইনরি মতম খরগী তুংদা মীয়াম্না থাবু ঙাইনগনি। থা উবা হায়বদি ইদ পাংথোকপা য়ারে হায়বনি। থা অমগী রমজানগী চাকহেন থা লোইরবা মতুংদা ইদকী কুম্মৈ অসি হরাও–নুংঙাইবা হৌরকপগী খুদম্নি। ঐনা থাজৈ মদুদি পুম্নমক্না হরাও–তয়াম্না ইদ পাংথোক্কনি। কুম্মৈ অসিদা মরু ওইনা অঙাংশিংনা অফবা ইদী ফংগনি। ঐনা থাজৈ মদুদি ইদকী কুম্মৈনা খুন্নাইদা অফবা ৱাখল্লোনগী লীপুন অসি অমুক্কা হেন্না চেৎশিলহল্লগনি। পুম্নমকপু হন্না হন্না য়াইফ–পাউজেল পীজরি।
ঐগী নুংশিজরবা ইরৈবাকচাশিং! অদোম্বু হন্ন হন্না থাগৎচরি। মথংগী থাদা অমুক্কা হন্না ‘মন কী বাত’তা উনরসি।
খুরুমজরি।
#MannKiBaat has begun. PM @narendramodi congratulates the team of INSV Tarini. https://t.co/mpVak6uxrs pic.twitter.com/1EgbnzKRaW— PMO India (@PMOIndia) May 27, 2018
Sense of adventure कौन नहीं जानता है | अगर हम मानव जाति की विकास यात्रा देखें तो किसी-न-किसी adventure की कोख में ही प्रगति पैदा हुई है | विकास adventure की गोद में ही तो जन्म लेता है: PM @narendramodi #MannKiBaat https://t.co/mpVak6uxrs— PMO India (@PMOIndia) May 27, 2018
A sense of adventure inspires people to do great things. In the recent weeks, several people scaled Everest and made us proud. #MannKiBaat https://t.co/mpVak6uxrs pic.twitter.com/CovuN308Cm— PMO India (@PMOIndia) May 27, 2018
PM @narendramodi lauds 5 tribal students from Chandrapur, Maharashtra, Ajeet and Deeya Bajaj, Sangeeta Bahl and a BSF contingent for scaling Everest. BSF contingent also brought back dirt that had accumulated in the mountains. #MannKiBaat https://t.co/Os1tozKZZ5— PMO India (@PMOIndia) May 27, 2018
There is great awareness towards Fitness. Everyone is saying #HumFitTohIndiaFit. #MannKiBaat pic.twitter.com/DS6KcVxs04— PMO India (@PMOIndia) May 27, 2018
During today's #MannKiBaat PM @narendramodi is talking about traditional games. Hear. https://t.co/mpVak6uxrs— PMO India (@PMOIndia) May 27, 2018
Devote this summer to playing traditional games of India. #MannKiBaat pic.twitter.com/Y334e6gcfF— PMO India (@PMOIndia) May 27, 2018
Youngsters can beautifully express themselves through sports. #MannKiBaat pic.twitter.com/yt6a1lpihF— PMO India (@PMOIndia) May 27, 2018
Our traditional games also enhance logical thinking. #MannKiBaat pic.twitter.com/xxTrUf6hl8— PMO India (@PMOIndia) May 27, 2018
We must not forget our heritage. Through crowd sourcing, let us make archives of our traditional sports. The youngster generation will gain through this. #MannKiBaat pic.twitter.com/NwVw6Hce6e— PMO India (@PMOIndia) May 27, 2018
India is delighted to host this year's World Environment Day programme. It is our duty to live in harmony with nature. #MannKiBaat pic.twitter.com/LLEQtAuVO3— PMO India (@PMOIndia) May 27, 2018
In the last few weeks we saw what happens due to unusual weather patterns.— PMO India (@PMOIndia) May 27, 2018
India will do everything possible for a cleaner and greener tomorrow.
This time, let us focus on tree planting. #MannKiBaat pic.twitter.com/Fw8Nf82DIS
On 21st June we will mark the #4thYogaDay.— PMO India (@PMOIndia) May 27, 2018
The world has seen the manner in which Yoga unites. We believe in Yoga for unity and Yoga for a harmonious society. #MannKiBaat pic.twitter.com/5LnUVhr6Bw
During #MannKiBaat, PM @narendramodi pays tributes to Pandit Nehru.— PMO India (@PMOIndia) May 27, 2018
The month of May is associated with a historic event in 1857. While many preferred to call it only a Mutiny or a Sepoy Mutiny, it was Veer Savarkar who called it the First War of Independence. I pay my tributes to the great Veer Savarkar: PM @narendramodi #MannKiBaat— PMO India (@PMOIndia) May 27, 2018
Remembering Veer Savarkar. #MannKiBaat pic.twitter.com/S5uYqsTlbI— PMO India (@PMOIndia) May 27, 2018
Veer Savarkar was a prolific writer and social reformer. #MannKiBaat pic.twitter.com/RbhFpkXSNG— PMO India (@PMOIndia) May 27, 2018
A wonderful description of Veer Savarkar by our beloved Atal Ji. #MannKiBaat pic.twitter.com/2eqaHu1GD9— PMO India (@PMOIndia) May 27, 2018
अब से कुछ दिनों बाद लोग चाँद की भी प्रतीक्षा करेंगे | चाँद दिखाई देने का अर्थ यह है कि ईद मनाई जा सकती है | रमज़ान के दौरान एक महीने के उपवास के बाद ईद का पर्व जश्न की शुरुआत का प्रतीक है: PM @narendramodi #MannKiBaat— PMO India (@PMOIndia) May 27, 2018
मुझे विश्वास है कि सभी लोग ईद को पूरे उत्साह से मनायेंगे | इस अवसर पर बच्चों को विशेष तौर पर अच्छी ईदी भी मिलेगी | आशा करता हूँ कि ईद का त्योहार हमारे समाज में सद्भाव के बंधन को और मज़बूती प्रदान करेगा | सबको बहुत-बहुत शुभकामनाएँ : PM @narendramodi #MannKiBaat— PMO India (@PMOIndia) May 27, 2018
मैं टी.वी. पर एक कहानी देख रहा था | राजस्थान के सीकर की कच्ची बस्तियों की हमारी ग़रीब बेटियों की | हमारी ये बेटियाँ, जो कभी कचरा बीनने से लेकर घर-घर माँगने को मजबूर थीं - आज वें सिलाई का काम सीख कर ग़रीबों का तन ढ़कने के लिए कपड़े सिल रही हैं : PM @narendramodi— PMO India (@PMOIndia) May 27, 2018
यहाँ की बेटियाँ, आज अपने और अपने परिवार के कपड़ों के अलावा सामान्य से लेकर अच्छे कपड़े तक सिल रही हैं | वे इसके साथ-साथ कौशल विकास का course भी कर रही हैं | हमारी ये बेटियाँ आज आत्मनिर्भर बनी हैं : PM @narendramodi— PMO India (@PMOIndia) May 27, 2018
कल ही मुझे डी. प्रकाश राव से मिलने का सौभाग्य मिला। श्रीमान् डी. प्रकाश राव पिछले पाँच दशक से शहर में चाय बेच रहे हैं। एक मामूली सी चाय बेचने वाला, आज आप जानकर हैरान हो जाएँगे 70 से अधिक बच्चों के जीवन में शिक्षा का उजियारा भर रहा है : PM @narendramodi #MannKiBaat— PMO India (@PMOIndia) May 27, 2018
मैं डी. प्रकाश राव की कड़ी मेहनत, उनकी लगन और उन ग़रीब बच्चों के जीवन को नई दिशा देने के लिए बहुत-बहुत बधाई देता हूँ : PM @narendramodi #MannKiBaat— PMO India (@PMOIndia) May 27, 2018


text:
ভারতকী হকশেল মন্ত্রী,
হকশেলগী রাজ্য মন্ত্রী,
নাইজেরিয়াগী হকশেল মন্ত্রী,
ইন্দোনেসিয়াগী হকশেল মন্ত্রী,
ৱার্ল্দ হেল্থ ওর্গনাইজেসনগী দাইরেক্তর জেনরেল,
ফমফমলাংদা লেংশিনবিরিবা শক্নাইরবশিং,
মালেমগী মফম কয়াদগী লেংবিরক্লিবা মীথুংলেনশিং,
ইচল–ইচে অমসুং মরূপ মপাংশিং,
‘এণ্ড তি বি সমিৎ’তা শরুক য়ানবগীদমক্তা ময়াম পুম্নমক্না ভারত্তা লেংবিরক্লিবা অদুগীদমক ময়ামগীলমন তোনশিঞ্জরে অমসুং ঐহাক্না ময়াম পুম্নমকপু তরাম্না ওকচরি।
মরূপশিং,
ত্যুবরক্লোসিস- তি বি অসি ঙসিদগী চহি ২৫ মমাংদা ৱার্ল্দ হেল্থ ওর্গনাইজেসন্না ইমার্জেন্সীলোওথোকখ্রে। মতম অদুদগী হৌরগা তোঙান তোঙানবা লৈবাকশিংদা তি বিদগী ঙাকথোক্নবাতোঙান তোঙানবা মখলগী খোংথাংশিং পায়খৎতুনা লাক্লি। তশেংনা হায়রবদা ঐখোয় পুম্নমক্নাশাংলবা লম্বী অমা লাক্লে, তি বিদগী ঙাকথোক্নবা অৱাংবা থাক্তা থবক কয়া পায়খৎলে, অদুবু তি বিবুথিংবদা ঐখোয় মপুং ফানা মায় পাকপা ঙমদ্রি।
মরূপশিং,
করিগুম্বা থবক অমা ঐখোয়না চহি তরা–কুন চংনা পাংথোক্তুনা লাক্লবা ফাওবা ঐখোয়গী মথৌতারিবা অদু ফংহনবা ঙমদবা তারগদি, ঐখোয়গী থৌওং অদু হোংদোকপা তাই হায়না ঐহাক্না খঞ্জৈ।থবক তৌবগী মওং মতৌ পুম্নমক এনালাইজ তৌবা মথৌ তাই। অরিবা প্রোসেসশিং অদু চেকশিন্নাএনালাইজ তৌরবা মতমদা অনৌবা থৌওংগী লম্বী য়াৎলক্কনি।
ৱাখল্লোন অসিগা লোইননা ভারতকী হকশেল অমসুং য়াইফ–য়ুম্বাল মন্ত্রালয়, দবল্যু এছ ও সাউথ ইস্তএসিয়া রিজন অমসুং স্তোপ তি বি পার্তনরশিপ পুনশিন্দুনা এসিয়া, আফ্রীকা অমসুং মালেমগী য়াম্লবালৈবাকশিংগী মীহুৎশিংবু ঙসি মফম অসিদা পুদুনা লাক্লি। চহি অসিগী সেপ্তেম্বর থাদা য়ুনাইতেদনেসন্সদা জেনরেল এসেমব্লীগী মরূওইবা মীফমশু পাংথোক্কদৌরি। মীফম অসিগী মাংওইননা শেমশাবা ওইনা ঙসিগী থৌরম অসি মীওইবা জাতি পুমনমক্কীদমক য়াম্না মরু ওই। তি বিবু মপুং ফানামুত্থৎপদা ‘দিল্লী এণ্ড তি বি সমিৎ’ অসি নিংশিংনিঙাই ওইবা থৌরম অমা ওইগনি হায়না ঐহাক্নাথাজবা থম্লি।
মরূপশিং,
মালেমদগী তি বি মুত্থৎখিনবা মতম অসি ইং ২০৩০ ফাওবা লেপ্লে। অদুবু ঙসি ঐহাক্না থৌরম অসিদা লাওথোক্লি মদুদি ভারতনা ইং ২০৩০ অদুদগী চহি মঙা মাংওইননা হায়বদি ২০২৫ ফাওবদা তি বি মুত্থৎনবা ঐখোয়গী ওইবা পান্দম থম্লে। ঐখোয়গী সরকার অসিনা অনৌবা এপ্রোছ, অনৌবা থৌরাং অমগা লোইননা ভারত্তগী তি বি মুত্থৎনবা মিসন্দা পুন্না থবক তৌরি। ভারত সরকারনা পায়খৎলিবা অনৌবা স্ত্রেতেজিক ইনিসিয়েতিবশিং অদুগী মতেক খরা মফম অসিদা হৌজিক লানথোকখিবা প্রজেন্তেসন অদুদা উবা ফংখ্রে। তি বি মুত্থৎনবা মথৌ তাবা স্তেক-হোল্দর পুম্নমক অমত্তা ওইনা পুন্দুনা মথৌ তৌহনবদা ঐখোয়গী সরকার অসিনা পুক্নিং থৌগৎলি।
ইচল-ইচে অমসুং ইচিল-ইনাওশিং,
ইং ২০২৫ ফাওবদা ভারত্তগী তি বি মুত্থৎনবা শেমখিবা নেস্নেল স্ত্রাতেজিক প্লান অদু হৌজিক মপুং ফানা মথৌ তৌরে। সরকারনা লেপ্পা লৈতনা তিবিগা মরি লৈনবা স্কিমশিংদা বজেৎ হেঙ্গৎহল্লি। চহি অসিগী বজেৎতা ঐখোয়গী সরকার অসিনা লাইনা অসিনা নারবা মীওইশিংবু মতিক চাবা মতেং পীনবা চহি খুদিংগী অহেনবা দোলর মিলিয়ন ১০০ চাদিং তৌনবা অয়াবা পীরে। অনাবা মীওইশিংনা মতিকচাবা চিঞ্জাক লৈবদা খুদোং চাদবা থোক্তনবা সরকারগী মায়কৈদগী মখোয়গী বেঙ্ক একাউন্তশিংদা শেলগী মতেং ত্রান্সফর তৌরি। তি বি নারবশিংবু অচুম্বা মওংদা মশক খঙদোক্নবা, এক্তিব কেসশিংগী মরমদা মতম চানা খঙদোক্নবা, পীজরিবা হিদাক লাংথকশিং অদু কান্নবা ফংলি নত্রগা ফংদে, দ্রগ-রেজিস্তেন্স তি বি ওইব্রা, হিরমশিং অসি খঙনা সরকার অসিনা অৱাংবা থাক্তা থবক তৌরি। মসিগী মথক্তা তেক্নোলোজী অমসুং অনৌবা ইনোবেসনশিং য়ারিবা মখৈ শিজিন্নরি। ইন্তরনেত-ওফ-থিংসকী খুত্থাংদা স্তেত-ওফ-দি –আর্ত, ইনফোর্মেশন কমুনিকেশন তেক্নোলোজী সিস্তেম অমসুং মদুগা মরি লৈনবা প্লেতফোর্ম দিব্লপ তৌরি। প্রোগ্রাম মেনেজমেন্তকীদমক, লাইনা য়েংশিন্নবগীদমক, ত্রীতমেন্ত মোনিতরিংগী মোবাইল-হেল্থ সোলুসনশিং ফংহন্নবগীদমক মোর্দন তেক্নোলোজী শিজিন্নরি। ঐখোয়না দিজিতেল এক্স-রে রিদিংগীদমক হোম মেদ মোলিকুলর দাইগ্নোস্তিক মেছিনশু পুথোক্লে। আর্তিফিসিয়েল ইন্তেলিজেন্সকী মতুং ইন্না মেছিন অসিগী মমিং ত্রু নাত হায়না মমীং থোল্লে। মেছিন অসিনা মেক ইন ইন্দিয়াগী খোঙজংদশু থৌনা হাপ্লি। তি বিগা মরি লৈনবা তোঙান তোঙানবা হিরমশিং, খুদম ওইনা বৈক্সিন, হেন্না ফবা হিদাক, দাইগ্নোস্তিক্স অমসুং ইমপ্লিমেন্তেসন পুম্নমক অসি হেঙ্গৎহন্নবগীদমক ইন্দিয়া তি বি রিসার্স কন্সোর্তিয়মশু লিংখৎলে। ভারত্তগী তি বি মুত্থৎপদা রাজ্য সরকারশিংগীশু অচৌবা থৌদাং লৈ। কোওপরেতিব ফেদরেলিজমগী ৱাখল্লোন অদু চেৎশিলহন্দুনা, মিসন অসিদা রাজ্য সরকারশিংবু ঐখোয়গা লোয়ননা চৎমিন্ননবা ঐহাক ইশামক্না লৈবাক অসিগী মুখ্য মন্ত্রী পুম্নমক্কী মফমদা চিঠী ইদুনা খঙহনখ্রে।
মরূপশিং,
তি বিদগী নান্থোক্নবা মিসন অসি ভারত্তবু ওইগেরা নত্রগা অতোপ্পা লৈবাক অমদবু ওইগেরা তি বি ফিজীশিয়নশিং অমসুং ৱার্করশিংগী অচৌবা থৌদাং লৈ। মসিগা লোইননা লায়না অসিবু মায়থিবা পীরম্দুনা লাক্লবা মখোয়শিং অদুনশু অতোপ্পশিংবু পুক্নিং থৌগৎকদবনি। ভারতকী হেল্থ সেক্তরদা লৈরিবা মীওইশিংনা খ্বাইদগী ফবা মওংদা পাংথোক্নবা হায়জরি মরমদি ঐখোয়গী ওইনা তি বি ফ্রী ইন্দিয়াগী পান্দম অসি ইং ২০৩০ নত্তে, ইং ২০২৫দনি। অচুম্বা থবক থৌরমগা লোইননা, অচুম্বা গ্রাউন্দদা ঐখোয়না চৎন লোনচৎ হৌদোক্তুনা চৎলগদি, পান্দম অসি ফংবদা ঐখোয়বু কনানশু থিংবা ঙম্লোই।
মরূপশিং,
প্রজা কয়া খোমজিন্দুনা, লৈকায়গী থাক্তা মীয়াম্বু ভাব তাহন্দুনা, তি বি খঙদোক্নবা মওং মতৌ, তি বিগী লায়েং পথাপ, হায়বদি মল্তি-সেক্তোরেল এঙ্গেজমেন্তকী খুত্থাংদা ঐখোয়না ঐখোয়গী পান্দম অদু ফংবা ঙমগনি। মদুগীদমক্তা সরকার অমসুং এদমিনিস্ত্রেসনগী থাক খুদিংমক্তা, পঞ্চায়ৎ, ম্যুনিসিপালিতী, দিস্ত্রিক্ত এদমিনিস্ত্রেসন, রাজ্য সরকার পুম্নমক্না মখোয় মশা মশাগী থাক্তা ‘তি বি লৈতবা খুঙ্গং, পঞ্চায়ৎ, জিলা নত্রগা রাজ্য’ ওইহন্নবা মখোয়গী লৈজরিবা শক্তি পুম্ননমক পুথোক্তুনা থবক তৌগদবনি।
মরূপশিং,
ইং ২০২৫ ফাওবদা ভারত্তগী তি বি মুত্থৎখিনবা পান্দম অসি মীওই খরগী ৱাখলদা য়াম্না লুনা খল্লগশু মসি ওইথোকপা য়ারোইদবা নত্তে। হৌখিবা চহি মরিদগী ঐখোয়গী সরকার অসিনা অনৌবা এপ্রোছকা লোইননা পায়খৎলিবা থবকশিং অসিনা, পান্দম অসি ফংবা ঙমগনি।
ইচল-ইচে অমসুং ইচিল-ইনাওশিং,
ভারত্তা তিকা থাবগী থবক অসি চহি ৩০-৩৫দগী অদুৱাইদগী পাংথোক্তুনা লাক্লি। অদুম ওইনমক ২০১৪ ফাওবদা মফম পুম্নমক কোন্সিন্নবা পান্দম অদু ফংবা ঙমখিদে। চত্থরিবা খোংজেল অদুদা চৎথদুনা লৈরগদি ভারত পুম্বদা কোবর তৌবদা চহি ৪০ অমগা চংলমগনি।
মরূপশিং,
মমাংদা ঐখোয়গী ইম্যুনাইজেসন কোবরেজ অসি শুপ্নগী চাদা অমগী চাংদা মাংলোমদা চংশিল্লম্মি। শুপ্নগী চহি অহুম-অহুম মখায়দা চহিগী ওইনা চাদা ৬কী চাংদগী হেঙ্গৎহল্লে অমসুং মথং চহি অমগী মনুংদা ঐখোয়না ইম্যুনাইজেসন কোবরেজ চাদা ৯০ তৌনবা পান্দম থম্লি। মীরমদগী লাকপিরিবা মীথুংলেনশিংনা মসি করম্না ওইথোকপা য়াগদগে হায়না খনবিরমগনি।
মরূপশিং,
অহানবদা ঐখোয়না চহি কয়াদগী চত্থদুনা লাক্লবা ইম্যুনাইজেসন কোবরেজদগী তাম্না লৈরক্লবা লৈবাক অসিগী অদুগুম্লবা জিলাশিং, মফমশিং অদু খন্দোক্লে। মফমশিং অদুদা তার্গেৎ তৌদুনা ঐখোয়গী সরকার অসিনা মিসন ইন্দ্রধণুশ হৌদোক্লে, ভেক্সিনেসনগীদমক অনৌবা হিদাক হাপচিল্লে, অমসুং গ্রাউন্দ লেবেলদা চৎতুনা থবক তৌবা হৌরে। ঙসিদি মদুগী মহৈ অদু ঐখোয় পুম্নমক্না উবা ফংলে।
মরূপশিং,
মতৌ অসুম্না অনৌবা এপ্রোছকা লোইননা ঐখোয়গী সরকার অসিনা স্বচ্ছ ভারত মিসনগীদমকশু থবক তৌরি। মদুগী মহৈ ওইনা ইং ২০১৪দা খুঙ্গংগী লমদমদা লু-নানবগী চাং চাদা ৪০ ওইরম্বা অদু হৌজিক হেঙ্গৎতুনা চাদা ৮০ ফাওবা য়ৌরে। তেনখ্রবা মতম অসিদা ঐখোয়না শরুক অনি কোন্সিনবা ঙমলে। ঐখোয়না খোংজেল য়াংনা ওক্তোবর ২০১৯ ফাওবদা ওপন দিফিকেসন ফ্রী ইন্দিয়াগী মায়কৈদা মাংলোমদা চংশিল্লি।
মরূপশিং,
চহি অসিগী বজেৎতা ভারতনা মালেমগী খ্বাইদগী চাওবা হেল্থ ইন্সুরেন্সকী স্কিম অদুশু হৌদোক্নবা লাওথোকখ্রে। স্কিম অদুদি আয়ুশ্মান ভারত হায়বদি “লোং লিব ইন্দিয়া”নি। মসিগী খুত্থাংদা ঐখোয়গী সরকার অসিনা লৈবাক অসিদা প্রাইমারী, সেকেন্দরী অমসুং তর্সরি কেয়র-সিস্তেমবু হেন্না চেৎশিলহনবগী থবক তৌরগনি। সরকার অসিনা লৈবাক্কী মফম মফম খুদিংদা হেল্থ & ৱেলনেস সেন্তর লাখ অমা মখায় লিখৎকদৌরি। মসিগী ৱেলনেস সেন্তর অসিনা প্রাইমারী হেল্থ কেয়রগী থবক তৌগনি অমসুং মফমদুদা দাইগ্নোস্তিক সর্বিসশিংশু ফংহল্লগনি অমসুং অহোংবা মমলদা হিদাক লাংথক ফংহনগনি। মসিগী মথক্তা লাইরবা ইমুং মনুং কোতী ১০দা অরুবা অনাবশিং লায়েংনবগীদমক চহিগী লুপা লাখ ৫গী হেল্থ ইন্সুরেন্সশু ফংহল্লগনি।
ইচল-ইচে অমসুং ইচিল-ইনাওশিং,
ঐখোয়গী ভারতকী ওইবা ফিলোসোফী অমসুং ভারতকী ওইবা অরিবা বিগ্যান অদুনা ময়েক শেংনা তাক্লি। ঐখোয়গী লমদম অসিদা অশুম্না হায়নৈ-
সর্ৱে ভৱন্তূ সুখিন হ,
সর্ৱে সন্তূ নিরাময়া হ,
সর্ৱে ভদ্রাণি পশ্যন্তূ, মা কশ্চিদদু হ খভাগভৱেৎ।
হায়বদি,
মীপুম খুদিংমক নুঙাইবা ওইরসনু, মীপুম খুদিংমক অনা অয়েক চেন্দবা ওইরসনু।
মীপুম খুদিংমক্না নুঙাই য়াইফবা করিনো হায়বদু উবা ফংবা ওইরসনু, কনাগুম্বা অমত্তা খুদোং থিবা নংদবা ওইরসনু।
ফিলোসোফী অসিনা মরম ওইরগা ভারত লৈবাক্তা আয়ুর্বেদ অমসুং যোগ অসিনা চিংবা সাইন্তিফিক মেথদশিং হৌরকখি। চহি কয়াগী মমাংদী ভারত মচাশিংগী ৱাখল্লোনদা শাগোন্নদুনা লাক্লি। ক্যুরেতিব, প্রমোতিব অমসুং প্রিভেন্তিব হেল্থ কেয়ারগী ওইবা অসিগুম্লবা মওং মতৌশিং অসি হৌজিক্তি মালেমগী থাক্তা শকখঙবিরে। ঙসি ঐহাক্না হকশেল মন্ত্রালয়দা ৱাফম অসি হায়জরি মদুদি তি বি দাইগ্নোস তৌবদা আয়ুর্বেদকী থৌদাং অদুগা লোয়ননা রিসর্স হেঙ্গৎহন্দুনা মদুগী মহৈ পুরক্কদবনি। তি বি ফ্রী ৱার্ল্দ অমা ওইহন্নবা ভারতনা লৈবাক খুদিংমক্কা লোয়ননা লেং মান্ননা চৎমিন্ননবা মতম পুম্নমক্তা থৌরাং তৌদুনা লৈরি। তি বি থেংননবা ফার্সত লাইন দ্রগশিং, কমোদিতীশিং অমসুং তেক্নিকেল সপোর্তশিং মথৌ তারিবা লৈবাকশিং অদুগীদমক ঐখোয়না লেপকনি।
মরূপশিং,
জাতিগী মপা মহাত্মা গান্ধীনা হায়বিরম্মী মদুদি স্কিম অমা পাংথোকপদা মায়পাকপা নত্রগা মায়থিবা হায়বদু লাস্ত নীদী পর্সন (খ্বাইদগী মথৌ তারিবা অরোইবা মীশক) অদুদা কয়া য়াম্না কান্নবা ফংহল্লে হায়বদুগী মখা পোল্লি। মরম অদুনা ঐখোয়গী স্কিমশিং অসি অদুগুম্লবা লাস্ত নীদী পর্সন অদু ফাওবা য়ৌহন্দুনা মখোয়গী ইজ ওফ লিবিং হেঙ্গৎহন্নবা ঐখোয়গী সরকার অসিনা হোৎনরি।
ঙসিগী থৌরম অসিদা ঐহাক্না মীপুম খুদিংমক্কী মফমদা সরকার খুদিংমক্কী মফমদা, সংস্থান খুদিংমক্কী মফমদা, সিভিল সোসাইতিগা মরি লৈনবা মীহুৎ খুদিংমক্কী মফমদা হায়জরি মদুদি তি বি ফ্রী ইন্দিয়া অমা শেম্বদা মরুওইবা থৌদাং লৌবিয়ু।
চাওখ্রবা পান্দম অসিগীদমক, য়াইফ-পাওজেলগা লোইননা ঐহাক মতাং অসিৱাইদা লোইশিঞ্জরি। ময়াম পুম্নমকপু থৌরম অসিদা লাক্তুনা শরুক য়াবিবগীদমক অমুক হন্না লমন তোনশিঞ্জরে।
থাগৎচরি


text:
ইকায় খুম্ননীংঙাই ওইরবশিং,
ভারতনা ক্লাইমেৎ এদাপ্তেসন সম্মিৎপু তরাম্না ওক্লি অমসুং হীরম অসিগী মতাংদা প্রধান মন্ত্রী, মার্ক রুত্তেনা লুচিংলিবা অসিবুসু ঐহাক্না থাগৎলি।
ক্লাইমেৎ এদাপ্তেসন অসি ঙসিদি হান্নদগী হেন্না মরু ওইবা ৱাফম অমা ওইরে।
অমসুং হীরম অসিগী ভারতকী চাউখৎপগী থৌওংশিংদা মরু ওইনা হোৎনবা থৌওং অমা ওইরি।
ঐখোয়না মখাগী হীরমশিং অসিগা মরী লৈননা ইশাদা ৱাশকচগদবনিঃ
- ঐখোয়না পেরিস এগ্রীমেন্তকী পান্দমশিং অসি য়াবতা নত্তনা থবক ওইনসু পাংথোক্কদবনি;
- ঐখোয়না অকোয়বগী ফিভম কায়থরকপবু থিংবতা নত্তনা মসিবু অমুক্কা হন্না ফগৎহন্নবা হোৎনগদবনি; অমসুং
- ঐখোয়না অনৌবা তৌবা ঙম্বা শেম-শাবতা নত্তনা মখোয়শিং অসিবু মালেমগী কান্নবা ওইহন্নবা এজেন্ত ওইহনগদবনি।
ঐখোয়গী থবকশিংনা ঐখোয়গী খোঙফম চেৎপগী থৌওংবু উৎলি।
ঐখোয়না ইং ২০৩০ ফাওবগী মনুংদা গিগাৱাৎ ৪৫০গী রেন্যুএবল ইনর্জী কেপাসিতী ফংনবা পান্দম থম্লি।
ঐখোয়না এল.ই.দি. লাইৎশিংবু খুমাং চাউশিলহন্দুনা চহি খুদিংগী ওইনা কার্বোন-দাই-ওক্সাইদ মিলিয়ন ৩৮ থাদোকপবুসু কনবা ঙম্লি।
ঐখোয়না ইং ২০৩০ ফাওবগী মনুংদা কায়থখ্রবা হেক্ত্যার মিলিয়ন ২৬কী লম্বু অমুক্কা হন্না শিজিন্নবা য়াহনগনি।
ঐখোয়না খুঙ্গংগী ইমুং-মনুং মিলিয়ন ৮০দা চাক থোংবগী অশেংবা ফুএল পীরি।
ঐখোয়না ইমুং-মনুং মিলিয়ন ৬৪দা পাইপ শমদুনা থক্নবা তোতিগী ঈশিং পীরি।
অমসুং, ঐখোয়গী খোঙথাংশিং অসি ভারত খক্তদা লোইবা ওইদ্রি।
ইন্তর্নেস্নেল সোলার এলাএন্স অমসুং কোএলিসন ফোর দিজাজতর রেজিলিএন্ত ইনফ্রাস্ত্রকচর অসিনা মালেমগী ওইবা অইং-অশাগী মতাংদা খুৎশম্নবগী শক্তি উৎলি।
ঐহাক্না গ্লোবেল কম্মিসন ওন এদাপ্তেসনবু মালেমগী ইনফ্রাস্ত্রকচরগী নীংহন্নদববু হেনগৎহন্নবা সি.দি.আর.আই.গা থবক তৌমিন্ননবা হায়জরি।
অমসুং, ঐহাক্না নখোয় খুদিংমকপু ভারত্তা চহিসিদা পাংথোক্কদৌরিবা দিজাজতর রেজিলিএন্ত ইনফ্রাস্ত্রকচরগী অহুমশুবা মালেমগী কনফরেন্সতা শরুক য়াবীনবা পাউজেঞ্জরি।
ইকায় খুম্ননীংঙাই ওইরবশিং,
ভারতকী চাউখৎপগী ভেল্যু অসিনা ঐখোয়দা মহৌশাগা নুংশী-চান্ননা হিংমিন্নবগী কান্নবশিং তাকপীরি।
ঐখোয়গী অরিবা লাইরিক, য়জুর্বেদনা ঐখোয়গা পৃথীবীগা লৈনরিবা মরী অসি মমা অমসুং মহাক্কী মচাগা লৈনবা মরীগা মান্নৈ হায়না তাকপীরি।
ঐখোয়না ইমা পৃথীবিবু চেকশিন্না তেক্ত-কায়দনবা থম্বীরবদি, মহাক্নসু ঐখোয়বু মখা তানা য়োকপীগনি।
অইং-অশা হোংলক্লিবা অসিগা হৈনহন্নবগীদমক্তা, ঐখোয়গী পুন্সি মহিংসু মসিগা চান্ননবা শিনগদবনি।
মসিগী ৱাখল্লোন অসিনা নখোয়গী তুং লমচত্তা লমজিংবীগনি।
ঐহাক্না মীয়াম্বু থাগৎচরি।


text:
য়োর এক্সিলেন্সী
রাষ্ট্রপতি জোকো ৱিদোদো,
শক্নাইরবা দেলিগেৎশিং,
মীদিয়াগী মীহুৎশিং,
সেলামৎ সিয়াং
খুরুমজরি!
মসি অসিগুম্লবা মমিং চৎপা অমদি ফজখ্রবা লৈবাক অসিদা ঐহাক্কী অহানবা খোংচৎনি। ঐহাক্না অহানবা মক্তদা খোংচৎ অসিবু মওং তানা শিনবীরিবা অমদি ঐহাকপু তরাম্না ওকপীরিবা অসিগীদমক রাষ্ট্রপতি ৱিদোদোগী মফমদা তৌবিমল খঙবা উৎচরি। ইন্দোনেসিয়াগী থোইদোক হেন্দোকপা শক্লোন অদু উৎলদুনা, মীয়াম অমসুং অপীক অপীকপা অঙাংশিংনা নাৎকী ফিজোল শেৎলদুনা ঐহাকপু তরাম্না ওকপীখিবা অদু থোইদোক হেন্দোক্না ঐহাক্কী থমোইদা অপেনবা ফাওখি।
মরূপশিং,
হন্দক্তা থোকখিবা তেরোরিস্ত এতেক্তা ইন্দোনেসিয়াগী মীচম খরা লৈখিদবা অদুদা ঐহাক নুংঙাইতবা ফাওই। অসিগুম্বা মখলগী এতেক্ত অসি ভারতনা অকনবা মওংদা য়ানিংদে। অসিগুম্লবা অৱাবা তানফম অসিদা ভারতনা ইন্দোনেসিয়াগা লোয়ননা খোংফম চেৎনা লেপলি। অসিগুম্বা মখলগী থৌদোকশিং অসিনা পাউজেল অসি পীরি মদুদি তেরোরিজম থেংননবগীদমক মালেমগী থাক্তা অমত্তা ওইনা পুন্দুনা হোৎনরিবশিং অদুদা খোংজেল য়াংশিলহনবা মথৌ তারি।
মরূপশিং,
ইন্দোনেসিয়াগী ফিলোসোফী অসি ইন্দোনেসিয়াগী মীয়ামগী তাঞ্জা মেঞ্জা খঙবা অমদি মাংজৌননা উবা ঙম্বা অদুগী অহিংবা খুদম্নি। সমুদ্রগী ওইবা য়ুম্লোন্নবশিং অমদি স্ত্রাতেজিক পার্তনরশিংগী মওং মতৌদা ঐখোয়না মায়োক্নরিবা অৱাবা অসি অমত্তনি। সমুদ্র লম্বীশিংগী সেক্যুরিতী অমদি প্রোতেক্সন শোয়হন্দবা অসি ঐখোয়গী ইথৌনি। ঙসিগী অহোংবা লাক্লিবা ইন্দো-পেসিফিক লমদম অসিদা ঐখোয়গী অখন্নবা জিও-স্ত্রাতেজিক লোকেসন লৈরি। ঐখোয়না অমত্তা ওইনা দিবেলপমেন্ত অমদি মহৌশাগী ফিভমদা মায়োক্নরিবশিং অদু থেংনরি।
মরূপশিং,
ভারতকী এক্ত ইস্ত পোলিসীগা লোয়ননা “সাগর”- সেক্যুরিতী এন্দ গ্রোথ ফোর ওল ইন দ রিজনগী ওইবা ঐখোয়গী মীৎয়েং, রাষ্ট্রপতি ৱিদোদোগী মেরিতাইম ফলক্রম পোলিসীগা মান্নবা লৈরি। ২০১৬কী দিসেম্বর থাদা রাষ্ট্রপতি ৱিদোদোগী ভারত খোংচৎ মনুংদা ঐখোয়না রোদমেপ অমা থৌরাং তৌখি। ঙসি ঐখোয়গী মরক্তা য়ানখিবা অদুনা ঐখোয়গী বাইলেতরেল রিলেসন অসি হেন্না ফগৎহনবদা মতেং ওইরগনি। ঐখোয়না ঐখোয়গী পার্তনরশিপ অসি কমপ্রিহেন্সিব স্ত্রাতেজিক পার্তনরশিপকী মওংদা অপগ্রেদ তৌনবা ৱারেপ লৌখিবা অদুদা ঐহাক নুংঙাইবা ফাওই। ঐখোয়না ২০২৫ ফাওবদা নাকল অনিগী ওইবা ললোন ইতিক অসি বিলিয়ন দোলর ৫০ ফাওবা য়ৌহন্নবা খোংথাং লৌখৎলে। অমদি খোংথাং অসিদা মতেং পাংনবগীদমক ঐহাক্না ঐখোয়গী সি ই ও ফোরমগী পোজিতিব ওইবা থৌদাং অদুগীদমকসু থাগৎপা ফোংদোকচরি।
মরূপশিং,
ঐখোয়গী লৈবাক অনি অসিগী মরক্তা চহি লিশিং কয়াদগী সংস্কৃতিগী ওইবা অচেৎপা মরি লৈরি। মদুগী মওং মতৌ অমা চহি অসিগী ঐখোয়গী রিপব্লিক্কী থৌরমদা পাংথোকপা পেরেদতসু উবা ফংখ্রে। চহি অসিগী পেরেদতা আসিয়ান-ইন্দিয়া রিলেসনগী অয়েকপা লাই অদুদা ভারতকী উরিশা রাজ্যগী কুমহৈ “বালী জাত্রা” অদু ময়েক শেংনা য়েক্তুনা উৎখি। চহি খুদিংগী পাংথোক্লিবা কুমহৈ অসিনা চহি লিশিং কয়াদগী লৈরক্লবা ঐখোয়গী সংস্কৃতিগী মরি অদুগী অহিংবা খুদম্নি। মথং চহি ২০১৯দা ঐখোয়না ঐখোয়গী দিপ্লোমেতিক রিলেসন হৌদোকখিবগী ৭০শুবা চহি পালন পাংথোক্কদৌরি। মতম অদুদা লৈবাক অনিমক্না থৌরম কয়া অমা পাংথোক্কনি। ভারতকী লমকোইবা কয়া অমা ইন্দোনেসিয়াদা লাকই, অখন্ননা বালীদা লাকই। লৈবাক অনিমক্তা অয়াম্বা মীওইশিংদি নহাশিংনি। নহাশিং অসিগী মংলানশিং অদু মংফাওহন্নবা অমদি মখোয়গীদমক থবক ফংহন্নবা ঐখোয়না মহৈ মশিং অমসুং স্কিল দিবেলপমেন্তকী লমদা অমনা অমদগী তম্বা য়াই।
মরূপশিং,
এসিয়ান্দা ইন্দোনেসিয়াগী পোজিতিব ওইবা থৌদাং অদু ঐখোয় খঙই। লোয়ননা কমপ্রিহেন্সিব রিজনেল কোওপরেসন অমদি ইন্তিগ্রেসনগীদমক এসোসিয়েসন্না হোৎনরিবা অদুসু খুদম অমনি অমসুং ইন্সপিরেসন্নি। ১৮শুবা এসিয়ান গেম্স ইন্দোনেসিয়ানা য়ুম্বু ওইদুনা পাংথোক্কদৌরিবা অদুগীদমক ঐহাক্না য়াইফ-পাউজেল পীজরি। মদু য়াম্না ফজবা অমদি পুৱারী ওইবা থৌরম অমা ওইগনি হায়না ঐহাক্না থাজবা থম্লি। অমদি রমজানগী শেংলবা থা অসিদা, ভারতকী মীওই কোতি চামগা কুনমঙাগী মায়কৈদগী ইন্দোনেসিয়াগী প্রজা পুম্নমক্কী মফমদা হকচাং ফবা, চাউখৎপা অমদি মায় পাকপগী য়াইফ-পাউজেল পীজরি অমদি লাক্কদৌরিবা ইদুল ফিত্তরগী নুংঙাইবা ফোংদোকচরি।
হন্না হন্না থাগৎচরি।
তরীমা কাসি বন্যাক।
PM @narendramodi in his press remarks: सामुद्रिक पड़ोसियों एवं सामरिक साझेदारों के रूप में हमारी चिन्ताएं एक जैसी हैं। सामुद्रिक मार्गों की सुरक्षा एवं संरक्षा सुनिश्चित करना हमारा कर्तव्य है। यह हमारे आर्थिक हितों की रक्षा के लिए भी आवश्यक है। Link at https://t.co/M5SB6j3jkq pic.twitter.com/ZTc3f9RfWo— Raveesh Kumar (@MEAIndia) May 30, 2018